NGECHE | Jaluo dot Kom\nAJOS WUOD ATIGA NY’OCHOLA WuonAbila@jaluo.com\nKawuono Abich Ngeche kelonu twak kuom wach ma joluo osebedo ka wacho to\ngikia tiende malong’o en wach mane owuok ekind Kombe Kombe kod Ramogi\nKOMBE KOMBE WUOG OKO, KOMBE KOMBE WUOG OKO\nRAMOGI TIEKO DHOGI…\nKombe Kombe ok en jaluo gitiende en ja Kisii. Ramogi\nbende ok en Ramogi maduong chande ma en Ramogi matin. Ne en thuolo mane joluo\npod manyo kar dak e gweng machiegni gi Nam Lolwe. Omiyo Ramogi ne oyudo nyako\nImbo kendo nogombo mondo okende to kuom hawi marach nochando dhok. Kata kamano\nne onyiso wuon nyako ni obiro nyuomo dhiang’ achiel Koro Ramogi nodhi e dala\nKombe Kombe moyudo ka dhano odich gi math sidang’ omiyo nolidho mokawo aputh\nnjiri kod dher Kombe Kombe. Kuom hawi marach nyako moro onene kendo ochako\ngoyo koko. Mano etiend wendno. Bang’e Ramogi ne otero dhiang’ e keny kendo\nTo ne Kombe Kombe ojame ni chieng moro nyaka dhi maye\ndheno. Ramogi ne luor mit Kombe Kombe biro make omiyo nopondo gi nyako ei\nbungu moro madiny. Dhecha bende kare ne olal nono chal gimane wuon nyako\nchande ne jalupo, ne oketo dhiang’ e yie odhigo kumoro nono. Ramogi ne onindo\ne bungu gi nyako to kiny osirawende to nowuok, negikawo wuoth mabor mi gitundo\nGot Abiero but paw Migwena (Pawni ong’ere ahinya kendo ji tuge higa ka higa).\nWuon dhiang’ ne omanyo Ramogi motamo wang’e, bang’e negiwuok kendo gi wuotho\nnyaka Naya Kogweno ei Uyoma.\nKane piny ru machielo to Ramogi ochako yoro thidhia\ngi se kod otuodo (otodo) ma ne opogo Naya kod loka machielo (en epiny masani\niluongo ni Karachuonyo), chon nam Lolwe ne thany thany ema omiyo ne\nRamogi oyore. Kendo ne otony gi chiege. Ramogi nodak gi chiege kendo ne\nginyuolo nyithindo mang’eny ahinya. Nyikwaye gin joka Chwanya. Magi emane onya\nmonyuolo joma sani odak Kisumo (jokowidi), Kanyamwa (Nyamwa), Karungu (Rungu),\nKadem (Adem) kod Kabuoch (Buoch) jogi duto ok kendre.\nduto gin gik ma ogol e wich omiyo pogruok nyalo betie kain kod paro moro to\nornwa mondo wamedi.\nE duond Abich Ngeche daher mar moso oganda duto ni okwe uru uduto kendo\nageno ni Were oritou maber nyaka sani. Nyocha antie e yweyo mar dwe achiel ema\nomiyo usebedo ka ok uyud weche manyien koa e abila. Koro wase yawe, atimo mos\nkuom kinde ma usebedo ka ok uyud weche mag abila. Wan duto wan kodu.\nMos mathoth ne Nyikwa Ramogi duto.\nDaher mar twak kod ogandawa duto kuom ngeche\nluo, kata kamano ging’eny sidang maok nyal wachi tieki; Kawuono kaka odiechieng’\nmokwongo wabiro puonjore ngeche adek:\n1. ACHAM AYIENG’\nNE ONEGO SUNA\nBed kod paro mar loyo wach kapok odhi mabor,\nkik ichal jakong’o\nmawachoni acham athonago. Suna bende ne ochamo\nachama remo ma obare ndasi ma kaka ochak ng’wech ne otame, kendo koro inyalo\nmana nege raoyi nono.\n2. ACHANG’ CHACHA\nKaka ung’eyo ngeta uduto en gima opadore\nmatin to oting’o kodhi eiye.\nMae puonjowa kuom oganda maok yie weche anyuola,\nmakata iloso gima ber manade to en nyaka otuch gi mare moro.\n3. ACHI NGURE GOD\nNe ogandawa modak egweng’e ma chalo kaka\nKano kod Nyakach unyalo pimo pogruok manie kind gwengego kod Kabondo kaluore\ngi gode mantie kochakore Nyabondo ei Nyakach. Kadich moro matek omaki ma\nkaka itimri ong’e to ichalo mana gi ng’ama idhi got manyaka winj mana rem\nKaluore gi twak mokwong’o kuom ngeche Luo\nnyocha asing’oni Nyikwa Ramogi Ajwang’ ni pod abiro medo wuoyo\nkuom Ngeche Luo. Kawuono wasom ondamo mar\nang’wen nyaka auchiel.\n4. Ade tienda to\nKaka wang’eyo waduto ni masira en gima ok\nwanyal geng’o kata ng’eyo cheing’ ma obiroe, oganda mang’eny ohero ywak\nne jowetegi mamoko. Ethuolo mar masira, ng’ato\nparo mana ni en kende ema en kod chandruok. Deyo tielo to iweyo ng’ut en\nmana kaka ng’ato nyalo yudo yo mar loyo masirano, ma bende ok yot ng’ang.\n5. Agulu mirito ok\nKane pod wan rawere matindo to inyalo paro\nka i dok dala mondo iyud gago mar odiechieng’ to dakuon ok yieny\nmapiyo kaka idwaro, to iparo mana ni gimoro rach.\nNgeroni puonjowa kaka gima ogen ok timre\npiyo kaka idwaro. Kendo opuonjowa ni mondo wabed kod ngima mobolore, kod\n6. Anyam nyar Othoche,\nchiemo loyone nindo, onind bedo to ochiem\nNgeroni puonjowa kuom ng’at ma jawuoro ma\ngire ok lwar, kendo oherore owuon maok onyal kata mana nindo koparoni ng’ato\nbiro tieko gigene. Moloyo jawuoch chiemo, makata oyieng’ manade to pod\nomedo ameda makata nindo ema tere bedo.\n7. Aringo misalo\nkichuo piere piny\nKuom ogandawa en mor maduong’ ka wendo obiro\neot, kata kamano nitie welo moko ma chal kod abayo nyar Nyandwak mak chuo\npiergi piny ka obiro wendi. Ngeroni puonjowa ni kain wendo to nyaka item\nbulo ngor to nikech chik jaluo ni wendo nyaka ng’ul olawo eot, tiendeni\nnyaka obilie gimoro matin kapok owuok. Kik wiyi wil gi abayo nyar\nnyandwat mane odhi mochweyo luchru moduoge\nmana kaen kitundu. Omiyo bed kod chuny mobolore.\nNitie oganda mamoko ma ohero mana suoto umgi\ne weche jowetegi, kendo ka owinjo wach to okasore ka dho koo mang’ue. Bet\nasot en tich matek kaka ung’eyo, mae puonjowa mondo kik wabed gi dhok mabith.\n9. Atonga mayot ema\niyombo go koth\nKik iketri e rang’iny mamalo maok inyal betie.\nKa ichiemo to kik iged othonje ma ohing’o dhogi to nikech kado biro mana\npukore oko manjawi kayiem nono.\n10. Kipuonji liech\nKipuonji en ng’at ma wiye tek makata jodongo\ntem wuoyo godo to ok winj wach. Omiyo chieng moro achiel ne owuok mi odhi\nogedo mana e kor liech. Kaka ung’eyo ni liech ong’iyo gi yore mapile, kipuonji\nne olal miru echuny odiwuor kane liech omonje e ligala. Omiyo kik ibed\nng’at mak chik ite eweche ma iwachone\n11. Aluru oidho\nEn puonj kuom ogandawa ma onyuol e mier ma\nomewo, kuom mano nyithindgi ok ne chandruok kaka nyathi jachan ma gwonyore\ngi sare. Iyudo ka nyakewo moro obiro odak kanergi ma omewo kato oketore\nengima ma malo mit ochako chayo jowetene mamoko, to kadiponi chieng’ moro\ndiriembe mit ochako yudo chandruok, joma ne onyiero kendo ochayo ka to\nkoro winjo maber. Mano e tiend ngeroni, kaka ung’eyo ni winj aluru\nok oidh yath, odak mana ei lum maka diponi oidho yath to nyaka ogore piny.\nJawanya ok dimb wach pile, ka oromo kodi\nto nyaka otem geyo tiend gimoro manyalo miyo kik ipar wach moro kuome.\nTo en ng’at mohero lung’o wach. Omiyo kik ipar ni gimoro amora ma ng’ato\nogolo edhoge kaka angera en mana mar kayiem nono.\n13.Awendo ok we yiege\nNyathi kawo mana kit wuon, mier mang’eny\nie luo uneno ka iwacho mana ni jokang’ane to Ruoth ne ogwedho, in mane\nik en hapi to inyalo temo to ok ichopie rang’iny ma malono. Kido wuok e\nanyuola. Kaka awendo kata iket mana gi gwen e dala to ka oseto mi nyithindo\nowuok e goro to kata iol mana kuoyo e itgi to nyaka chieng’ moro gi dogi\n14. Awinjo winja\nloyo ng’ama oaye\nWeche mi fwambo koni gi kocha landore maloyo\nadier, wach awinjo landore mapiyo kendo oganda mang’eny ohero\nweche ma chalo kamano. Jokuoth ema ohero\nwach awinjo. Kapok iyie kuom wechegi to tem ane iyud adiera kuma\n15. Awinjo awinja\nkaka gweno winjo aora\nKaka ung’eyo ni gwen ok ter modho aora omiyo\nen wach malich kadiponi gweno oyud ka odhi modho e aora. Ngeroni puonjowa\nkuom ng’at ma ok ong’eyo wach moro ma wachore kuom ndalo mang’eny kata\nkuom gimoro ma ok oyang’ore godo maler to ogombo ng’eyo kuom ndalo go duto.\nKata ndalo mane kech mar KILO kata GOROGORO ochamo ji kipenjo ng’ato ni\nto ne uchamo ang’o to odwoki mana ni wan chiemo tinde wa winjo awinja kaka\ngweno winjo aora mano nyisoni en gima tinde yudo tek sidang’.\n16. Bed mos pod ok\nEn puonj kuom rawere matindo, neno ng’ech\ntiende ni bedo gi nyodo ( yudo nyathi mamari ) jodongo wacho ne rawere\nni kik inyier puth mit kichieng’ inyuol lwang’ni. Kuom oganda malungo pelele\nwachoni bang’ math oyugno gimoro amora nyalo\nwuokie, ber kata rach. Omiyo bed motang’ gi gima pok ineno.\n17. Beduru motang’\nhundhwe ni machiegi\nHundhwe en winyo maporo weche, omiyo ka piny\nchiegni ru to uwinjo ka ochako wer mano nyisore ni osudo machiegni mar\nporo wach. Kuom ngima wa mapile hundhwe gin joma fwambo weche. Omiyo gimoro\namora ma iwacho nyaka itang’ to nikech onyalo luori in iwuon mi ochwe odhogi.\n18. Ber wuotho gi\njating’ kom kata jakol kudho\nJodongo ne wacho ni ber ka ng’ato dhi wuoth\nto ogwelie jowetene moko ariyo to nikech weche moko nyalo maki to kaka\nitimri kendi ong’e, ma e tiend ngeroni. Kendo opuonjowa ni ong’e ngama\nnyalo loyo gik moko duto kende owuon. Nyaka ibedie gi ng’ato manyalo konyi\nng’ado reiko ka wach moro ojuki.\n19.Bie ojiemo ne\nKa ng’wen pok ochako wuok e burgi to bie\nema telo kendo goyo ajawa malich matamre gi nono, kae bang’e to ng’wen\nwuok. Mae puonjowa ni ng’at machiegni kodi ema dhogi, mi dumbi e mach.\nBang’e to opanjo gi chien mana kaka bie bende ka ng’wen osemoko e atunga\nto gi chako ng’wel kendo gidok e bur.\n20.Bingo ( dhongo\n) iro to ok e tedo\nInyalo kendo dhako maber sidang’ nono, ma\noganda duto puoyo kaka ikendo nyar ber to kare ikendo mbara riany maok\nchuo piere piny. Yawuowi masani bende mana kamano, kodhi e keny to odimbore\nkendo inyalo puoye kaka ng’at malong’o sidang’ to kare kido to opando.\nOmiyo kik ine ler agulu gi oko kapok ineno iye.\n21. Budho olak mokayo\nKa gimoro mane ok ipar ni nyalo timore otimore\nto iwinjo mana ka iwachoni okalo sino, kaka ung’eyo uduto ni sino en giko\npuodho kama pur ogikie. Ka ja chan oyudo pesa mi oloso gimoro maber\nmit wiye chako jany mi ochak goyo ne owetene mamoko siboyi kaka en tinde\nok en kaka uparono. Oganda mane ong’eye chon ka pod ogwonyore gi sare to\nwacho mana ni budho olak mokayo e sino tiende ni ber okelo rach, mi achaya\n22. Bur ochiek dwaro\nWach ma osebedo ka ipando ndalo mang’eny\nkoro nyaka gol oko e lela,\nbur en gima lit ahinya to ka ochiek to nyaka\nbare mi biye nyaka nyaiye\nwuogi eka inyalo yudo yweyo. Wach bende ka\noromo kor ji to nyaka many tiende kuma owuokie, mi yud kaka inyalo lose.\n23. Chik chik nyadiend\nKaka ung’eyo ni nyadiel ohero mbesore\naseche ma oyieng ekaka jomoko bende ohero milore kata rumo wach maok ong’eyo\ntiende. Mani puonjowa ni kik walokre Nyarusa diend Otiu, bed ng’ama odimbore\nma nono tiend wach.\n24. Chiero mithiedho\nChiero en tuo wang’ to ok ober ka omako ng’ato\nto nikech tong wang’i otho dibo (rachar) maka diponi inyalo thiedhe to\nen wach maber ahinya. Ngeroni puonjowa ni timni maber ema nyalo dhogi to\nnikech ka ikonyo ng’ato to olokore kod mi ochwe odhogi kod jowasigu, kadipo\nni ithiedho chero to ochako omaki in iwuon to ng’at mithiedho to koro neno\nmaler. Onego watang’ seche duto ma watimo gimoro ne ng’ato machielo to\nNe oganda mag joluo modak e pinje maoko kaka\nAmerika, Ulaya ( Frans, Onjiro, Urusi…), pinje jorabuore (India, Uturuki,\nIsrael…) gi temo lal oko makata dala kaluo kuma ne onyuole rwenye ka\niromo kode to owachoni an ne adar chuth ma wach ma kono to awinjo mana\nkaka gweno winjo aora, dak iparie ni chien kuno to ema ne idong’e kendo\njonyuol bende pod ngima. Kata dholuo bende tinde ok owachi. Ka koro wach\nmoro ditimre mi koro ochop ni nyaka idog mana kaluo koro to ibiro timo\nnang’o? Nyithindwa kik wiyi wil gi kuma ne oikie biechi.\n26. Chuowo chieth\ngi riwi (kudho).\nJomoko ohero keto korgi, kata e gima oyombe\ngi bor, Omiyo kik ibed ng’at ma ohero ngadore e gima oyombe gi bor. Ng’ato\nka ng’ato gi pokne. Kaka ung’eyo ni minyaga en gima ngwe to ere kaka inyalo\nchouwe gi kudho?\n27. Chweya Rarek\nKochia en gweng moro ei Homa Bay, Rarek ne\noor mi ochweyo mak oduogo nyaka chil kawuono. Ngeroni itiyo godo\nkuom joma ka omi ote to ok chopi, kata dwoko bende ong’e. To kadiponi oduogo\nto bende okawo ndalo mang’eny sidang’.\n28. Dhako marach\nja mocho tung’\nMani puonjowa kuom dhako makite rach en ka\nodhi mocho to ok obed machiegni nikech duonde ong’awo, kata angera kod\nmon wetene bende okia. Ere gima omiyo omocho tung’? Mondo oyudo thuolo\nmayot mar ng’wel mapiyo. Kaka ung’eyo ni gweng’e mokiewo gi nembe kaka\nWich Lum, Misori, Kasgung’a, Asembo, Sori kod mamoko ji pod moyo rech e\ndho nam, koro dhako molokore gele kod jowetene en ok omoch diere to nikech\ndipo ka otuomo tiend nyawadgi to kaka odwoki tame.\n29. Dhano ema ne\noiki to owe biero\nNyithindo moko ok odewo jonyuol kata kony\nmoro amora ong’e ma gi chiwo. Koro miyo kata wuoro ywago mana kaka ne oiko\nber to rach ema odong’. Biero en ofuku ma nyathi bede kapok onyuole. Berni\nema nomi idag aming’a.\n30. Dhok e tung’\nKaka rwath chuowo liel kod tung’e ekaka dhano\ntiyo kod dhoge kuom poro weche, ja mil wach chalo rwath ma tung’e ojany\nkendo gwetho ka oneno kama idwaro porie dwasi. En puonj kuom rito dhok\nto nikech gima iwacho ema nong’adni\nKuom ng’at ma ngoro pile inyiso mana ni mondo\node nyuok, tiende ni mondo obed kod chir, Ne ng’at ma ong’e kod chuny mar\ngeno; pile imedo jiwe mondo otim kinda kuom gima otimo. Tiende ni ong’e\ngima biro mayot, nyaka iti matek.\n32. Dher ariemba\ninyiedho to ing’iyo rangach\nNg’ato ber gi gire, omiyo dhiang’ ma ok mari\ninyalo om esaa asaya, mi chak bayi, mae puonjowa ni kik ibed ma mor\ngi muandu maok mari. Bedgi mari kata tin.\n33. Dhiang’ otho\nod gi odhera\nNg’at ma ose bedo kod chandruok higni mangeny\nka oyudo gimoro dichiel to omako gi lwete ariyo. Ochalo mana gi ng’at modhero\nmaka dhiang’ otho odgi to ochamo mi onindie, ka oparoni ok nochak oyud\nkendo. En ngero migoyo ne ng’at ma osebedo ka ni kod chandruok, maka\n34. Dhako en chok\nDhako e chuny dala, misumba ji ok thor dhi\ne dalane, to nikech ot ma dhako ong’e chal kod gunda mane ji ose darie.\nKaka chok odiere bende eman kod dhadho, ekaka dhako bende chal ratuon mar\n35. Dhuku dhuku dhoth\nNg’at ma ohero nuoyo weche chal mana kod\ndhoth nyarombo. Kendo kata ne owacho wach mamit ma nade to koro oboth both,\nkaka ung’eyo ni nyarombo dhoth kuom thuolo mabor ahinya. Wach ber mabedo\n36. Dhiri dhiri\nNyono chi Odeny\nChi Odeny ne obaro ji ndasi mana gi nyono\nma dhiri dhiri, kaka ung’eyo ni miel bende nyaka loki, to ka osiko mana\nkaka ne ochake to kata mitne bende koro ong’e, kendo koro oboth both. Gimoro\nber gi gikone. Bende eka onyalo moro wang’ oganda.\n37. Ero isoko Nyajwaya\nNyajwaya en le ma ka okawo aputh njiri to\nkata mana asere ema ibaye godo to ok yude, moloyo ka ong’eyo ni ilawe.\nKik ipiemri kod gima oyombi gi bor.\n38. Ero jachien soko\nEn puonj kuom joma wigi tek, kaka Kipuonji\nmane okwer ni mondo kik dhi gedi e kor Liech to otamore winjo wach, kikimonj\nsibuor kama oninde kiparo ni in kod tong’ ibiro nege.\n39. Ero jachien\nKik itug kod ngimani to nikech ka pachi oparo\ngimoro ma nyalo miyi masira to in iwuon ema ibiro bedo echandruok, kik\ngombo mi ichumbri e mach kayiem nono. En puonj kuom oganda ma ohero ng’ang\ne ranginy mamalo moyombo gi, ni ng’ane mane otimo cha to loya gi ang’o.\n40. Ero tinde ileny,\nmit kachieng’ moro ituo\nOng’e gima siko gimoro amoro ni gi gikone,\nka iyieng kawuono to parie makiny bende, to nikech samoro kiny ni deny.\nKain kod mwandu to mondo itang’ ahinya to nikech mag pinyni rumo. Ong’e\ngima ong’irore ma ok no rum epinyni.\nJomoko ngero ji kuom gimoro ma odwaro ni\nmondo omiye, Ei angera gombo nyaka bedie. Moloyo eyor kisera yawuowi ok\nchom nyiri tir, gi temo loso eyoe angera. Twito chalo kaka doyo tiend wach\nDonjruok e weche maok ing’eyo korgi nyalo\nmiyo irom gi mak olwer. Kaka umi kaok ikungo to chieng moro ibiro ngweyo\nnyaka gik ma ngwe misuto.\n43. Ero ibet e wach\ngi law Ogara\nNitie jomoko maka mbaka owuok to en ema odwaroni\nmondo owinje, ogoye tulo makata joma odong ok winj dwondgi, olokore ming’eyo\nchi Muksero kata Nyakara kotiu mane okarore e wach mi ne okelone tho kayiem.\nMani puonjowa ni mondo ibed ng’at moboch kendo miyo jowetene mamoko thuolo\n44. Gala gala ruadh\nKaka ung’eyo ni japith chako ruedhi nying’\nkaluore gi kitgi. Ka kiti ronje to iyudo mana nying’ marach e gweng. Kaka\nnyathi ma lwete bith iluong’o ni Achich to nikech kama okale to nyaka wach\nRowa ne ogeno chweya Rarek ja Kochia, tiende\nni ne ogeno gima ok nyal timore kaka Rarek bende ne orito mi ochweyo luchru\nmak one koda wang. Bedo gi geno ber to onego ibed kod paro malong’o kuom\ngima igeno no.\nEndalo machon lep ne en mar jodong’o, to\nNyakeno ne onego le mi ochamo lep duto kende. Jodong’o ne orito piny modagi\nru mi ne odoko ngero.(chal kod ngero ma malono)\n47. Goda apayo to\nJachan ong’iyo gi chandruok, omiyo jodong’o\nmachon no wachoni nyuogo makayi ema igwonyo. Chandruok na an ema ang’eyo\nkaka anyalo loyo, kaka got bende ng’at maidhe ema ong’eyo pekne.\n48. Gondra dend\nChon ne ichomo rapur (kwer) kod pien mondo\nkik ong’ikni, to moloyo kwer nyaluo miluong’oni ochowo. Ne iluore e kor\nrapur nyaka omake motegno. Ngeroni itiyo godo kuom ng’at man kod wach matek\nma kaka inyalo losi ong’e. Weche masira oluore koni gi kocha mana kaka\ndel ogondore kuom rapur.\nKa ng’ato ojali kod ojala (beti) ma mingli,\nto ong’e remo mowuok; mano iwachoni ogoyi obindi. Ngeroni puonjowa kuom\noganda maka ji ni e bura to wechegi ok gi gol oko tiendeni gi goyo jobura\nobindi mi bura rum ka ji ok ochopo e winjruok.\nKa owadu oyudo chandruok, kar gone mos to\nin igiyone mana siboyi, ni ero oromogo en ema nyocha odwaro kende. Nyocha\nolokore aketo kore dak onyalo. Tiende ni imor kod masira ma nyawadu oyudo\nto dak parie ni kawuono mare to kiny to mari.\nEn ngero migiyo ka ng’ato onindo ni nyawadgi\ne dir neng’o, ka ja amadia moro owuondi mi olal kod mwanduni tiendeni ogoyi\ngi guok. Kaka okil kata obila ma Kenya goyo ji mang’eny gi guok, ni kaok\nigolo gimoro to weche gi igwenyo\n52. Gweno uch gi\nUng’eyo ni ka oneg gweno to nyawadgi odich\nkod ombich kendo orikni godo ahinya. To ok ong’eyo ni en bende odiechieng’e\nchiegni. Mani puonjowa ni ka idak eod kiyo to kik idir kite kochomo kor\not, mano dimi inind koyo kaise toyo kich odi iwuon. Chal kod jakuo ma goyo\njakuo wadgi, koparo ni mare ok nong’ere. Ichalo ng’ama kunyo bure kende.\n53. Ich lach ne onego\nGimoro ka gimoro nigi gikone, Okal ne ochamo\nmothoye to nikech ne wuoro mang’oga omake mi ne ochiemo ma iye obarore.\nGombo mang’eny ok ber bedgi mari kata tin.\n54. Ichwe ka ng’ama\nchiemo gi muofu\nEthuolo ma ja ohala oyudo pesa mang’eny kuom\nuso gigene e neng’o mamalo tiende ni jo ng’iewo to ywak kendo winjo matek\nahinya. Mani timore endalo mar kech, weg dukni winjo maber kabisa to nikech\nkoda oketo bei malo to ji biro ng’iepo. En puonj kuom joma paro mana makorka\nkore owuon to ok mar nyawadgi machandore. Mana kaka ng’at\nmachiemo gi muofu bende chiemo mang’eny ka\nen kod adiera ni muofu ok nene. Dak opar ni muofu bende winjo kech mana\nkaka owinjo. En puonj mondo kik inind e dir neng’o ka diponi in e okang’\nmamalo. Kaka sani kech nego jo Turkana to jotelo mapogo chiemo to lokore\namadia. Mano bende doko tim?\nDiep en tuo marach kabisa, kata mudho olil\nto jadiewo nyaka muomre oko mi odhi ool minyaga oko. Kata ondiegi ruto to\nok odewo ng’ang. En puonj ni donjruok e gimoro ahinya nyalo kelo chandruok.\n56. Ilal ka wuon\nAkwenda mane ogo dero ne bend ahula\nKaka ung’eyo ni bang’ kayo cham to oganda\nmang’eny ohero dhi funo (hulo) bando kata bel. Wuon Akwenda ne oneno ni\nokwong’ olos kama obiro ketoe chamb ahula kapok obedo gi adiera nito bende\nobiro yudo gimoro koso. En puonj ni kik iket geno e gima pok ineno gi wang’i\nkata mapok imako e lweti. Kik igen gima luchi ok ok ochotie, onyalo bayi\nka wuon Akwenda.\n57. Imako mandi\nEn ngero ma inyiso rawere matindo maparo\nni gise bedo jomadong’o ka oneno ni orabora kendo wuoyi oserome. Bedo ng’ama\nng’ongo ok en gima in ema inyalo wacho, luor kod dembruok ema biro miyo\nduong mari nonenre. Ngeroni puonjowa ni rawere kik tim achaya ne joma dong’o,\nka gi paroni gisepong. En ngero mar ayany.\n58. Irikni ka ajuoga\nma oneno mand rombo\nOganda mang’eny jorikni ka owinjo ni nitiere\nmich ma ibiro chiw ne ng’at ma obedo jatich maber, to pile ok giti kod\nadiera en mana nikech mich mane osingi. Ajuoga ohero medo weche ka oneno\nni dala ma odhiye thiethno nigi mwandu mathoth.\nEn ngero ma igoyo ne ng’at ma timbene ong’ielo\nng’ielo. Kendo ohero timbe mag anjawo.\n60. Igori e pier\nKaiyudo gir nono maok luchi ochotie to nyalo\nmiyi masira to nikech ok inyal rito, kendo gibiro mana lal nono. Dhano\nohero laro gik mochiw nono to bang’e gichako gi tugo godo. Kata jakuo kawo\nthuolo mar dhi kwalo mwandu e bengi, hape nie kind Asumbi gi Akuru, inyalo\nmake ikata onyalo tony. Goruok e pier mong’am tiende ni yudo gimoro e yo\nmayot, kata kamano onyalo miyi masira.\nEn ayany ne joma ohero kiyaka, ma gimoro\nka gimoro ka oneno to ochunje, mana kaka ogwal bende ok inyal pogo, nito\nkoro obet koso ochung’.\n62. Ipedho (teng’o)\nAming’ ni ogawo\nTiende ni ichwako richo main ema mach biro\nwang’i. Pile aming’ ok cham kendo gi tindo tindo to ka in kar teng’o oyala\nkata ogawo to aming’ ema iteng’o, chalo ng’ama kar doyo bel to doyo mana\n63. Ithanyri ka\nyap ng’at achiel\nOng’e ng’ama nyalo loyo yore ge duto kende.\nKata obedoni otiyo matek machal nade. Yawo an kama ituomo e pi, to ng’at\nachiel ok dwaro yawo matut to nikech otiyo kod pi matin. Riwruok ema kelo\ndongruok ne oganda\n64. In e ludh widhi?.\nEn angera ne joma paroni gin ema giber/ohergi\nmaloyo joma moko. Widhi en kaka ludh mise mar ot. Mise en ang’o? Ludhe\nmi kwong’o chung’i ka ichako ger ot, kaka ung’eyo ni nyaka gibed yiende\nmotegno ahinya eka ot bende nyalo bedo motegno.\n65. Iming’ ka mane\nok oninde swindhe\nOganda mangeny osebedo ka penjore nito ng’at\nmandiko ngechegi en ng’at ma nade, kata ere gima omiyo okethonwa seche\nkod weche jodong’o moti. Mago e oganda ma waluong’o ni joma ming’ ka mane\nok oninde swindhe, nikech okia chike kod ngeche luo machon. Swindhe en\nang’o? En od dayo moti kama ne rawere puonjore chike luo machon. Mano emane\nchalo kaka sikul mar nyithindo matindo mapok oromo dhiye sikund rieko.\n66. Ipodho liswa\nMani en ng’at ma ok ong’eyo pogo kind ber\nto gi rach, kendo ong’e gima onyalo timo mi chom yo, yorege obam ochomo\nronje, olokore obaro nyar Wasare mane obaro kod thum odhigo e simba. Kaka\nung’eyo ni oche gin joma omi luor magundho kod jokaoche, to or mbuluswa\nto ne timbege obayo anyong’ mi ne odoko ngero nyaka sani. En puonj mondo\nng’ato ka ng’ato olos nying’e, nikech nying’\n67. Iori ka dho ko\nmokuok ( mang’we ).\nMani en kuom joma ohero owuora to kata gima\nong’eyo to ong’e. En puonj ni kik ilokri Dhere nyakoke, mane dhoge oweyo\nmabith mana mar puoyo timbene to mar nyawadgi to kata ber to ok chalne\ngimoro. Rit dhogi dipo ka oteri emach, mi owang’ dendi duto.\n68. In bende ka wang’i\nIthuon ka agwata to luor bende iong’e godo,\nen kuom joma ok dew jowetegi, kendo achaya ema ohindo turi, en puonj mondo\niluor joweteni kendo kik ibed kod chuny mar akwede. E piny ma wantie ni\nok sikie, kawuono inind diere kiny inind tung’.\n69. Inind diere,\nOng’e gima ong’irore e wang’ pinyni maok\nno rum. Gimoro ka gimoro nigi ndalone. Pime mana gi ndalo mane pod wa lawo\nnindo e swindhe, ne iyaro par thagalany to yawuowi ne temo laro kar nindo,\nnikech luoro nika inindo machiegni gi dhoot to ondiegi dipo ka ochami kendo\nnika inindo diere to bet iyudo liet nikech oganda mamoko ogeng’o bathi\nkoni gi koni. Koro ne luwore gi kaka iriyori mi iyudo kar nindo to ok inyal\nyudo kama chalre pile. Ngima bende chal mana kamano odiechieng’ ka odiechieng’\nnigi mage. In ma imor kawuono to makiny to bende ing’eyo?\n70. Inirom gi mak\nKuom gimoro amora ma itimo marach onego ilok\npachi, dipo ka ichumbori emach kayiem. Bed ng’at ma winjo puonj kuom ogandane.\nRomo gi mak olwer en ang’o? Tiendi ni yudo masira ma ong’e kaka ikonyri.\n71. Ing’adori ka\nMani en ranyisi kuom oganda ma ng’adore e\nokang’ moyombe gi bor. Mana kaka oyiech dak bende temo mondo owuog oko\nmar dak (agulu) to ok onyal nikech dak oyombe gi bor. Kendo kor dak bende\npoth ma koke ok nyal mako. Mana kaka aket kore ma hindore e gima ok onyal\nchopie. To bende inyalo yudo gima idwaro to kaka irite tami. Oyiech dakbende\nnyalo wuok oko mar dak to kato wuon ot nege, moloyo ne osik ei dak, dikoro\n72. Iwuoyo ka ng’ama\nogo lwedo eiye\nWuoyo mang’eny kendo loso maber kuom gimoro\nnyalo miyo ji bed gi to kuom wecheni ma iwacho.\nPile wayiero gik ma wachamo, to ich to ok\nyier chiemo, tekni ise muonye, to obiro mana kane. Mano nyalo bedo ngero\nkuom ng’at ma ohero welo, kendo ok oyiero nito in ng’at ma nade? En ni\ncham gima ihero nikech ich ok lil.\n75. Ibor kachieth\nEn ayany ne ng’at ma rabora, to moloyo kaibor\nkendo inyap. Kaka ung’eyo ni gokinyi nyaka ng’ato gol minyaga oko korka\nonyalo winjo maber; ojabedo maduong’ to nikech otieno mangima ne ok ogolo\nminyaga oko. To moloyo ung’eyo ni chieth ok otegno ma onyalo chung tir,\nkoro sama isegole to ofuonyore, mano nyiso nyawo, mar ng’atno maok nyal\nChon ne minewa tedo e kendo ma okuny edier\not, kendo ne gitoko ka gibedo e kom nyaluo, kata e orindi moro matin. Omiyo\nne giketo agulu e kind tiendegi. Ne en tich matek ma ng’ato nyaka gedre\nkorka yudo thuolo mar toko eyo mayot, to chik jaluo dhako ok onego bedi\nkogedore. En ngero ni ka iong’e kod yo machielo mar timo gimoro to nyaka\niti mana gi yo mantieno, mana kaka jatoko bende ok nyal toko chung’o nyaka\nto obed mana e orindo (ten).\n77. Ifwayo wach ka\nJang’ol ring’o pile odich ma kata gima iwachone\nok owinji, kendo oduoko weche mopogore gi gima openje. En puonj ni mondo\nkik itim gik mopogore opogore e saa achiel wiyi nyalo wil mi gimoro kethre.\n78. Imino wach ka\nIgoyo ngeroni kuom ng’at maok chom weche\ntir osiko mana ka oping’o wach. Pile iwacho ni puth tekone nie dhoge to\nnikech onyalo wacho gima ok onyal timo en owuon. Uno(ngori) bende ung’eyo\nkaka ominore maka idwaro gonye to nyaka ikaw mana thuolo malong’o.\n79. Irungori ka chwech\nAgulu ma ochwe maber\nema ji ohero kendo ka otere e chiro to ji laro alara, to jachwech poya\npile ok ong’eyo loso agulu maber; samoro iyudo ka ochweyo agulu mothung’\ngimalo mano chalo kaka ng’at ma ochwere magala gala. En kaka ayany.\n80. Itar ka min ajow\nJa jow biye pile chiewo gokinyi fuyu fuyu\npiny ka mwanda pok olayo, mondo oyud ka biye omoko. Nikech ka orito mi\nchieng owuok to biye biro dok ebur. Mani nyiso ni ethuolo ma iromo kode\nyudo kapok oluokore kata wang’e pok olawo. En ayany ne ng’at maok ohero\nEn ngero migoyo ne ng’at ma tiyo piyo piyo.\nKaka ung’eyo ni nyange yot kendo ka odire to okawo aputh njiri, maka ochomo\naora to onyalo kata mana lal.\nPile ji ohero nyuomo mon ma ber kuom neno,\nkendo ka ng’ato onyombo to iwinjo ka jowetene penjore nito ineno chiegeno\nchal nade! Bende ober….? Mak mana wigi wil ni ber ok bed nono, en gi\nnyaiye, omiyo kik ipuo gimoro gi okone kapok ineno iye. Kaka joluo gin\njopur, inyalo yudo ni ka inyuomo dhako ma jaber, to onyap ma kata rapur\nok onyal ting’o kodhigo e puodho nikech lowo biro lile, mano to koro ere\nberne? Kata inyalo nyuomo jaber ma iro juog wang’. Omiyo ngeroni\npuonjowa ni ber en kido.\n83. Jabudho e duonde\nariyo jabed jamiriambo\nMani chal gi jadoho, makia rito dala ma tero\nweche koni gi kocha, omiyo mon bedo kod achaya ekindgi giwegi. Opuonjowa\nni ok inyal tiyo ne ruodhi ariyo eyo machalre, ibiro hero moro to ichayo\nmachielo, mana kaka mon bende ok inyal hero duto.\n84. Jachan gwonyore\nBedo jachan chalni in misumba jamwandu to\nnikech ibiro tiyone nyaka chieng. Kendo osiepe bende iong’e godo kidwaro\nloso kod jamwandu to iwinjo mana ka owachoni pok ichopo e okang’ kata ranginy\nmar wuoyo kode. Gwonyruok gi pado en ang’o? En ni pile jachan imiyo mana\ngik ma jamwandu ojok godo, kendo owachoni kar wito gini to mi uru jakwath\nmoro modhierni, mani e pado. Pado en ng’injo madong’ ka agulu otore. Ochal\nka nono kendo iwite oko.\n85. Jachan nyombo\nPile ka keny ochopo to yawuowi ikore ma joma\nong’e kod lep kisera to nyaka kwa jowetegi man godo.Wuon keny bende temo\nikore chon mondo olos nying’e. Kendo nyiroye mag keny bende nyaka ik chon.\nTo kadiponi jachan ema dwaro nyombo, to ong’e kaka onyalo yudo gigo duto\nkata osiepe bende oong’e godo madi tere wuoth. Miyo en milumb keny otieko\nmana gi wang’e to nikech nyako ma onyalo yudo bende ong’e. Mae chalo\ngi keny mane otera Alego Karuoth, maka ne wadonjo e dala to jodongo’ sigore\nasiga nito orwa no to erego? (kendo ne gi penjo gi dho Alego:” ila wuowu\nno en ng’a owuoko, koso omondu, koso en mbu abdala?”) tiendeni bende en\nng’at man gimwandu; en ja boma, koso japur, koso en ja dala? Hawi maber\nne wadiyore gi gimoro matin omiyo keny ne odhi maber kaka ne wachano. Ngeroni\nnyisowani jachan pile bedo kod gombo to kaka otim ema otame, chunye to\ngombo to kaka otimre ong’e omiyo otieko gombo gi wang’e.\n86. Jachien otho\nEn ngero ne ng’at maok chik ite e puonj ma\nimiye, omiyo oyudo chandruok marabet ka polo, mana kaka kipuonji ne oyudo,\nkane otamore winjo wach jodong’o. Liech ne oruche mi olal miru. Bed ng’at\nmaluwo chike mane kwerewa owenwa mondo obed kaka ogayi.\n87. Jachwech chiemo\nEn puonj kuom jo mwandu ma gigegi ok lwar\npiny makato otonglo ema ikwaye to ok omiyi. Jachwech agulu bende pod dwaro\nmana yudo omuom kuom chweyo agulni mang’eny omiyo oneno ni ka oloso tawo\nmoro matin to biro ngadone wi nengo, omiyo okawo mana tago ema otoke. Magi\ne jok ma waluong’o ni ngudi mak gire ton. Koro to ere berne ka ok inyal\nneno ber mwanduni in iwuon kapod ingima?\n88. Jachien obayo\nmire gi kwesi\nKa ng’ato okelo ne nyawadgi moro hawi marach\nkata otimone gimoro maok ochomo kare to igoyo ngero machal gi ma. Mire\ngin winy moko madak e dho aore kuonde ma otimo siany, omiyo ka ochopo seche\nmag odhiambo to gi chokore, to kadiponi ne ng’ato nitie machiegni to obayo\nkede moro ei siany kamane mire obuoroe to gi wanyore pep. Mano nyiso ni\nber olal to rach (masira) odonje. Kuom jodong’o kwesi ne en gima oluor\nahinya, to koro kwesini ema ja ajiendeke moro obayo godo winyo! Mire otony\nkwesi to olal.\nJagam pile temo puoyo koni gi koni, olokore\nnyakonkon pand Kisii. To nikech ka diponi oseyo konchiel to keny\nobare omiyo nyaka olos nying’ weg keny duto machalre. Pand Kisii ipiago\nkoni gi koni omiyo ka imake marach to ong’adi. Kik iwach wach moro marach\nkuom ng’ato samoro in ema onyalo ndhogi.\n90. Jakisuma ok\nor e dero\nGombo kod denyo mar yudo cham nyalo miyo\njakisuma ting’ dero mangima dhigo to nikech oneno ka gigo ng’eny motamo\nwang’e, to en to oong’e kata gi mifuth bel ma onyalo dondo. Ngeroni miyo\naparo ndalo machon kane pod an rawera matin, Nyamin mamana moro ne otedo\nKarachuonyo (Kobala) to kane ochopo ndalo ma kech chamoji to ne obiro kisuma\nthurwa Kasipul kendo mamana ne nyise ni mondo odonj mana e dero kende,\nchieng’ moro achiel ne osuso oduma maromo ogunie achiel kod rabuon bende\nne ose iko kod gik mamoko. To e ndalogo ne ong’e mitokni madhi yo Kobala-Nyakwere,\nni mar ndara ne pok olosi. Koro nechune ni nyaka owuoth gi tiende ka oluwo\nyo mocho Sino Kagola nyaka Mawego mi ochop mwalo dho nam. Ne chune ni nyaka\nokowre gi jo ohand bala mane wuotho kod punde, to jogi bende ne ting’o\nmisigo mapek, koro mamani kaka timre ong’e, omiyo ne owuotho to obuoro\ne gweng ka gweng nyaka chieng ochopi. Mani ne timore nikech midenyo mane\nomake kendo ne owene thuolo mondo oting’ kaka odwaro. Kain kod mwandu to\nkik iwe minyonge kama othanyore, jakisuma dipo ka oting’o gigi duto. Gombo\nnyalo kelo tho.\n91. Jatelo ogongo\nMani en ngero migoyo ne jotelo mag gwenge\nkata mag pije, Ka gimoro timore marach to jatelo ema iseyo kuom timbene\nmaok ochomo yo kod jolupne. Ogongo en kudho moro madongo ekor pap to ka\nji odhi kwath to ng’at motelo ema nyaka ochuow. To ka ose chuowe kamano\nto jomane luwe kande bende koro obayo yo makata kaka gitim ong’e. Kata\njatelo makawo masoya ok nyal tiyo oganda e yo makare, omiyo jolupne\nbende chal mana kode\nTiendeni jasem en kata kom odong thuolo moro\nmatin to oriyore nyaka wang obedi. Jasem temo gwang’ore e weche mag oganda\nmamoko, kendo en ng’at ma dhoge mit ne wach. Kendo ober e loko weche kabisa.\n93. Jawuoro opiko\ndhok chon markirage\nTim ma ng’ato otimo nyaka bedgi wachne moro\nmopondo, omiyo kik iyie gi wach kata tim ma ng’ato otimo mapiyo, par diriyo\ngima omiyo otimo gino. Jawuoro ka odhi kwath to piko dhok chon kech oparoni\nchiemo biro rumone.\n94. Jowi mager ema\nNg’at man kod paro maber ema pile iyie gi\nwachne ka ochok buch galamoro. To epiny masani to japesa ema ji yie gi\npache to nikech ka ok uyie gi wachne to obiro ng’wel gi mwandune duto mi\nowewu gi pier yath.\n95. Kuomi nomok e\nEn puonj ne joma ohero temo gik ma jowadgi\noluoro timo. Tiendeni ikawo ngimani itugo go to mit ka piny no dong kodi.\nKuom en gima oti eng’e rwath to e ngeroni to ochalo kaka timbe dhano, timni\nemano tweyi kendo emano wari e richoni duto misetimo. Kaka rwath mopong\nka dhi kalo e rot matin to nyaka otang’ nikech kuome nyalo moko. In bende\nma idhi temo gima otamo joweteni timo mit ki rom gi mak olwer.\n96. Kuot ogwal ok\nmon ruath modho\nOgwal ohero kuot ka oneno ka dhok dhi modho,\nto mano ok mon rwedhi modho. Tiendeni jomoko ohero gwangore e weche maok\nginyal loyo, mana kaka apuoyo nyalo siemo liech kendo oriyore kowachone\nni ngang’ ok inyal nyano gitiendegi madong’o go, to kaka ung’eyo ni apuoyo\nto ok nyal pim gi liech.\n97. Kik ilaw winy\nOndiegi ne yore ariyo otamo luwo mi ng’ute\nne obam nyaka chil kawuono. Akerekeke mag yore wito oganda mangeny moloyo\nka idhi wendo kamoro. Ngeroni puonjowa ni mondo wabed gi paro achiel kuom\n98. Kogno achiel\nok neg nyuogo\nTiende ni ong’e ng’ama nyalo loyo yore ne\nduto kende. Riwruok e teko.\nKa gimoro obayi maok ineno to itemo mondo\ninon tiende matut, kata ka idwaro gimoro to nyaka luchi chodie. E sikund\nrieko ka diponi ilewo juma achiel, chieng ma idok to nyaka item matek isom\ngigo duto ma joweteni osomo ka iong’e nono to ok inyal yudo dongruok e\n100. Kik ipakri\nka pok ing’eyo gima biro\nGweno bende inyalo kwano nyithinde kapok\nowuok e goro? Omiyo kik iwuorri kayiem to ok ing’eyo gima kiny. Pile jotelo\nohero bedo ekombe ma nyime to kidhedhe, kata oyoro tho to bedo chien margi.\nKoro ka ihangori mi iyudo kar bet nyime to bang’e migosi moro marajore\nmaloyi odonjo mit imayi kom, dong’e iniyud ka kombe duto opong? Omiyo kik\niketri e rang’iny ma malo kapok oketi kod oganda.\n101. Kik iwuo kuma\ngweno ok kognie\nGweno pile kok kar kogwen kata osirawende,\nweg ot ema ong’eyo gima timore e odno gotieno, wende modonjo ok nyal thego\ndhap joka ng’ato. Kama ili ema igwonyo kik ine ni ng’ato puro gi punda\nmit idhi imako magwar mondo ipur godo nikech en nyamin punda.\n102. Koth mochwe\nMag piny ineno kalo, Kowuono orumo kiny waluong’e\nni nyoro. Koth mochok ok wach wachne, mabiro ema ji wachoni wang nobed\nmalich. Gima pok ine ema igombo to mokalo odhi chuth. Mani puonjowa kaka\n103. Kinda ne omiyo\nopuk oyombo apuoyo\nApuoyo en le ma jakasore ahinya ,\nparie chieng mane obage thum ne joka le duto, dhoge ema opiago to teko\nto ong’e. Ne ochopo chieng piem ekind opuk kod apuoyo, kasruok ne omiyo\nkudho ochuoye mi opuk kaka jal ma lidho ne obiro mos mi okale kapod obet\ne tipo mar yiem. Ngeroni puonjowa ni kinda e ngwech.\n104. Koth biro ma\nong’er ema dere\nOng’er kaka le modak e bungu oong’e kod ot\nma odakie omiyo ka koth biro to luoro make nito wang nobuog kure. Pile\nka chandruok omakowa to wabedo machiegni ahinya gi tho kende ng’ato neno\nmana ni ber otho ohayie chandruok mar pinyni. To mar polo bende ing’eyo?\nSamoro olichie maloyo mar pinyni. Ng’eroni puonjowa ni mondo wabed gi chuny\nmotegno kendo mar loyo tembe mabironwa e ngimawa ma pile. Wiyi wil ni\nthagruokkod masira bende nyalo kelo hawi.\nNdalo mane an rawera matin kane ochopo ni\nmamana otedo alot to chiengno adolora mana e pien kendo awachoni iya muora,\nkaka chon yedhe ne ok nyiewo yot kendo osiptende bende ne nitie mabor kod\nmier ma ji odakie, mamana ne biro mos kendo hoya gi duol mapiny ni ” idwaro\nchamo ang’o?” Gimoro amora ne inyalo miya to nikech atuo. Pile iparoni\nka omi jatuo gima okwayo to dipo ka ochango, nikech ng’eny jotuo ok ohero\nKama iluokorie ok ituoye\nGimoro amora ma ng’ato timo nyaka bedgi gikone kata obedoni ober kata orach.\nGimoro ka gimoro nyaka bed gi lokruok eka onyalo bedo kod dongruok. Kaka\nung’eyoni nyang oher yueyo e ding’ ahora kata e dho wath kama ji luokore.\nKadiponi ise luokori to kik ibudhie dho wath nyang nyalo lal kodi nono.\nNgeroni puonjowa ni mondo wabed kod paro mar bedo motang’ kuom gik ma watimo\nkendo mar loko chenro to nikech inyalo yudo resruok, moloyo ka isiko kod\nNitie gik mang’eny e ngima dhano maok wanyal loyo duto. Omiyo gima chiegni\nkodi kendo chando chunyi ema nyaka item loyo.\nTem mondo ibedgi giko kuom chenro mar gik ma itimo, kata obedoni moko nyalo\nbedo mayot timo, nyaka itang’ nikech yotne nyalo kelo pek bang’e. Mana kaka\nluwo jaluoro nyaka ei ode nyalo miyo irom gi mak olwer. Nikech ok ing’eyo kaka\noritore ei ode. Mana kaka ung’eyoni got ler kani mabor.\n109. Kik isiem chiero man e wang’ owadu to iweyo man\nOng’e ng’at man kare kuom gik moko duto ma otimo, omiyo kuong’ inonri e chunyi\nkapok ing’ado ne owadu bura.\nGima luchi ochotie ema inyalo rito, mwandu owadu kata bed mangeny ma nade to\nok inyal rito to nikech ochal gima iyudo nono. Kendo ochal dher ariemba.\nEn ngero ne joma ohero weche mag miriambo kod yore ma chumbo jowetegi e mach.\nKa nyandi guogi chal kaka piny moro mabor ma chopie ok yot, koro miriambo\nnyalo teri mabor.\n112. Kudni achiel ema towo ring’o\nKata obedoni in ng’ama ber ma nade; wach achiel nyalo ketho berni mi oganda\nwigi wil gi ber duto ma isetimo. Omiyo sunga kik donj e chunyi mi wiyi wil ni\nrach achiel nyalo miyo ber duto lal nono mi oganda kuod wiyi kayiem.\n113. Kik iyany nyang’ ka pod in ei pi\nKaka nyocha ase nyisou ni kama iluokori ok ituoye, ethuolo mapod iluokori kik\nitem ka iyanyo nyang dipo ka ongaki nono. Tiend ngeroni en ni ka itimo gimoro\nto kik ibed mamor kapok itieke, owuora nyalo miyo rach wuogie tim maberno.\n114. Kinda kiteng’a ne omiyo opuk ogwaro nyar min\nKata obedoni kinda ber kamano to ng’ato nyaka bed kod giko kuom chenro mare,\nnimar inyalo rito mi iromgi mak olwer.\n115. Liech ikuodho ka oloko ng’eye\nUng’eyo kaka liech en le ma rang’ong’o, omiyo ka idwaro monje to ok chome tir,\nle matindo badhore abadha. E piny ma wadakieni bende nitie jotelo madong’o;\nkuom mano ka wach moro otimore to ok chome tir, to nikech ji oluoro chome wang’\ngi wang’ ni dipo ka ipuko mogo kata oteng’ lweti mogo, tiendeni oriembi kama\nOng’e ng’at man kod gik moko duto, mana kaka Ngadi mane ruoth bende ne gimoro\nmatin otamo mi odhi okwayo mana jadhier moro mane ji ochayo. Ngeroni ipimo\nmana gi ngech ruoth mane odagi ni ong’e ng’ama nyalo loye e wang’ pinyni, to\nchieng’ moro achiel ne ng’ato oterone wach ni nitie ng’at ma oloye gi teko; to\nne odagi mi okwedore didek. Kane ochopo kinde mane idwaro pimie tekone to ne\ngi kelone nyathi moro matin, to nyathini ne yak maok ling’. Omiyo ne otemo oyo\nnyathini to ne ok odewo, omiyo ne okwaro wang’e to ne ochalo ka nono. Bang’e\nne osudo machiegni kendo ogolo kondo mane osidho e wiye mi ogoyo chong’e piny\nbut nyathi mane ywakno, mi ne oling’, bang’e ne jodong’o openje nito ruoth\ndong’e ne iwacho ni ong’e ng’ato an’ata manie pinyi ka ma inyalo golone kondo?\nDong’e kawuono iyudo ng’at ma oloyi, ma igone chong’i piny kendo igolo ne\nOng’e ng’at ma ong’eyo gima kiny notimre, chenro mar ng’ima dhano ok nyal loki\nngang’, kik inyier ng’ato ka oyudo chandruok, to nikech mari nyalo bedo\nmaduong’ maloyo mano. Mana kaka Abayo nyar Nyandwat ne okelo ne Okune wich\nkuot, mi oduoge mana kaen kitundu.\nKa iketo yien motuo kod manumu e pi to nyaka ine pogruok, manumu biro nimo to\nmotuo to nyaka dong’ kalewore malo. Mano ekaka dhano bende opogore kuom ng’ima\nmar pinyni, omiyo ka idwaro mako osiep kod ng’ato to nyaka ing’e ni en e\nmigawo mane kuom dakne, nitie osiepe mag miriambo kod mobidhore, to fwenyo\nmabeyo ok yot chal mana kaka yien bende ok inyal wachoni mane mabiro nimo kata\nmane ma biro lewore kapok inyumogi e pi. Ngeroni puonjowa mondo wabed motang\nkuom osiepe mag miriambo.\n119. Mitembe (Kitembe) ne otamo ruoth.\n(Loch noloyo Ngadi)\nKitembe en yath moro machal kod rabolo to kothe itweyo enung’o kata e ng’ut\nnyithindo mondo oriemb yembe maricho madipo ka chando nyathi kod midekre, kane\noyudo nyathi ruoth obedo matuo to nyaka ne omany koth kitembe, kuom hawi\nmarach me ok onyal yude omiyo ne ochune mi odhi kuom jadhier moro mondo okonye\nkod koth kitembe.Ong’e ng’ama nyalo loyo dichne duto kende. Kata ibed mana\nruodh piny ng’ima.\nE piny luo kech osebedo ka chamo ji kuom ndalo mokalo, to ethuolo ma wach moro\nowuoko ni kech odonjo e gweng moro to landore mana ka opil mach ma wang’o\nthuon bung’u maduong, mana kaka sani kech kidho jo Turkana. Kata e redio weche\nmag maundu kod timbe mag miganga ema opong’o it ji pile kendo gi landore piyo\nPile dhano ohero madho kwesi kata ndawa sama gibudho kata gi goyo mbaka to\nmoloyo bang’ tich kata saa math. Mano ne nyisoni ong’e gimoro matek ma onego\ntim sano, to ka wach moro owuok matek to jomane nigi oseke mag kong’o e lwetgi\nto nyaka ine ka gi yieng’o kendo gi ikore mar ng’ado rieko. Ethuolo ma wach\noridore ma kaka inyalo kony ong’e to kata math rumo. Mano ema omiyo ne joluo\nowachoni sama masira omwomore to kata mana lweti mi ting’o godo kwesi ema\nong’e. Tiendeni masira ka ochopo to kata tekri orumo.\nKoth ma ogoyi ema ing’eyo chalne, omiyo ng’at ma ode chuer ema nyalo pimo\nngech koth. Pile ka ogandawa modak e pinje maboyo kaka Amerika kod ulaya ka\nodhi dala to ji miyogi mos mathoth mondo gi kowne oganda ma odong’ chien. To\nkata kamano ka onyisini osiepni moro mane usomo godo higni piero adek mokalo\nomosi to ok chalni ka adiera, kendo imedo gi kiawa, makmana ka iromo kode wang’\ngi wang’ to iyudo ka in kod mor mogundho. Tiend ngeroni en ni gima ineno go\nwang’i ema inyalo pimo chalne.\nTiendeni ong’e gima siko e wang pinyni, gimoro ka gimoro nigi gikone omiyo\nkata obedo ni oliet machalo nade to nyaka okwe. Lokruok nyaka bedie kuom gik\nmoko duto e wang pinyka; kata obed mana loch kata telo to ber gi giko.\nOgandawa mang’eny ka oyudo loch to owuora kod timbegi bedo ma ong’ielo ng’eilo,\nkendo gi timo timbe moko ma mon kod jatelo katimo, kuom ranyisi ka jaduong’\ngweng’ kod ruoth nyalo haro nyathi ma ja higni apar to ka wuon nyathi dhi nono\nwachno to irwake e od ang’ech kendo ichwade kod olando ni wiye tek kendo\nohango wach ne jatelo maen e buoye. To mano bende doko tim? Ka ruoth ma onego\nrit jopiny ema olokore timo agwambo kod nyathi ma mbas nyakware! Ruodhni bende\nolokore kod mon ma oluongoni mond yawuote ema olago mano bende nyiso lony mar\npiny. Dong’e chieng’ no yali ka yamo oloko?\nKaka ung’eyo ni dag ndawa iolo mana e chiedho mar dhiang’ to ok mar dhano\nngang’. Omiyo ka wang’i okolo kudho ma itimo timbe ma njore njore to bed ka\ning’eyo ni piny oyie wang’e. Mit ki chieng moro gigo duto mitimo no timni\nNgeroni puonjo ruodhi ni mondo gi bed ka gi tang’ kuom timbe ma gitimo,\nkendo gi nonre echunygi nikech loch ok sikie chieng noyalgi ka yamo oloko.\nChal kod ngero moro mane wase winjo ni apuoyo ok tony e horo ariyo. Tiendeni\njakuo ndalone chwok. Chieng moro achiel nyaka omok e otegu.\nManga en got moro ei kisii machiegni gi Kitutu Chache omiyo joma wuok\nmachiegni gi Oyugis to olony kode. Joluo ne wachoni nitiere hoho moro e buo\nlowo ma owuok ei nam Lolwe to otich ewi god Manga omiyo ka piny yieng’ni to\njodong’o ne wachoni nam yueyo. Kendo nitie bugo moro matut ewi god Manga maka\nibole gimoro to gino ikwanye mana e nam Lolwe. Ngeroni itiyogo ka gimoro\notimore mane ji ok parni nyalo timore, mana kaka osiki ma obol e god Manga to\nowuok e nam Lolwe.\n127. Nyako opong’ kiliel wuon\nNitie gik moko ma kata nyathini oheri ma nade to ok nyal timoni. Kata obedo ni\ntiki ojambo ka bad konga to nyari ok nyal keto mirich e wiyi mit lieli. Tiende\nni nyathini ok onego ne dugi ka osebedo maduong’.\nTo wach mowuoro ni epiny masani to wuoro gi miyo kanyakla kod nyithindgi\ndhi goyo abal kanyakla e kud luokruok ( swimming pool ), koro kadipo ni\nanung’o di lwarni piny to mano iwacho nang’o? Nyathini biro juko nigo koso\nobiro chung’ kar tiende, to kaka ung’eyo ni wang’ to ja nuoyo! Ngeroni\npuonjowa ni wabed kod luor kuom nyithindo.\nEn ngero migoyo ne nyithindo ma odongo e dala ma muandu nitiere\nmang’eny, ma gimoro amora ma odwaro to oyudo. Mana kaka ung’eyo ni\nnyathi otenga pile ok cham alot; otenga en winyo ma ohero mako nyithind gwen\nka gi kwayo oko epap kama ler.\n129. Ng’ama oloyi nyono kwesi meru\nKwesi en gima ne jodong’o ohero madho to kadiponi ng’ato onyone to mano nyiso\nmana kaka ochayi, moloyo ka koro ng’ato toyo kwesi meru to ineno. Chal kod\nobila ma kata omako meru to ok iping’i kiting’o dhogi to in bende idonjo e\nwach, sirikal kalo gi meru to ineno gima inyalo timo ema ong’e.\nChal mana gi gima chieng moro otimore na dala kaluo ka obila moro omako\njodalawa duto nyaka minwa bende ong’wano, to ka apenjo to onyisa ni mondo awuo\nmaber tiendeni agol gimoro matin, korka mondo owegi. Ne ochuna ni nyaka aluw\nbang’ jogi kuom seche mang’eny ahinya nyaka ne agolo masoya korka ogonygi.\nMano ne otimore nikech aong’e gi duol.\nPile ji ohero nyiero kata pok gineno giko mar wach mamitno. Kuom hawi marach\nka nyiero okelo masira, koro jomane inyiero ema winjo maber omiyo kik inyier\nnyawadu sama en echandruok, duk jawiro mit koduogni.\nNgeroni apimo kod wach moro mane otimore ekor gweng’wa higni piero ariyo\nmoko mokalo; ne nitie jaduong’ moro mane tiyo e boma ma Nairobi, to kane\nochopo nikoro oweyo tich, to ne okwaye mondo oter ng’ato e loye. Kuom hawi\nmarach ne oong’e kod nyathi ma wuowi to owadgi ne nitie kod rawere mathoth\nahinya, kata kamano ne odagi tero wuod owadgi. Kendo ne otoyo lak kowachoni;\n"to nyithindo moran’gi ema iwachoni mondo ater obet e loya!" mano\ngima ok nyal timore. Bang’e ne oketo jamwa moro mane ochule omuom mathoth.\nHigni ne okalo bang’e pesa ne orumo, dhako ne oweye kendo ochako\ntedore kende to yawuot owadgi mane owachoni oran kande ema koro ne osayo mondo\nomiye kata raum (baranget). Omiyo mor mane omor godo ne orumo, to owadgi ema\nkoro winjo maber.\n131. Nyathi moiro ema yieng’\nRiwruok kod sinani ema nyalo miyo iyud gima idwaro. Pile nyithindo ma olokore\nmbara riany ok bed machiegni gi jodong’o nimar wigi tek. Omiyo gweth imiyo\nmana nyathi ma jaote.\n132. Ng’ama oyieng’ rabuonde wang’\nKain kod muandu mang’eny to samoro wiyi nyalo wil ni ong’e joma chandore. Mana\nkaka ng’ama oyieng’ wiye wil ma rabuon wang’ nikech oparo ni ji duto ne\nosechiemo. To kadiponi kech kidhi to nyaka ibed machiegni gi dho kendo,\nng’ama oyieng’ to loko ng’eye ne dho kendo nikech kata rabuon owang’ to obiro\ntedo moro, to jakech to nyaka kung’ matin ma entie godo esechego.\n133. Nyathi moyieng’ nyalo wang’o dero\nPile dhano paro mana gima kawuono moloyo ka weche beyo kendo giwinjo maber.\nMana kaka nyathi bende ka osechiemo moyieng’ to nyalo paro ni oyieng’ nyaka\nchieng’ ma koro ok oparni kiny bende nochak ochiem kendo.\nDero en kar kano cham omiyo ka iwang’e to tiendeni kech biro chamo jodalono\nkuom thuolo mabor. Ngeroni puonjowa mondo wabed motang’ kuom gik mawatimo\nkendo wabed jokungo moloyo ka wabedo gi adiera ni ich bugo kiny bende ibiro\nmana dwaro chiemo.\n134. Nyathi ma swekore (swedore) e ot kia gima\nLoso kendo bedo kama joweteni chokore nyalo miyo iyud weche kod rieko manyien\nkendo ibed kod mijing’o kuom tichni mapile, moloyo kain kod osiepe ma tiyo\nmatek. To ka ilokori "ja dhako achiel nyiek dhako" to ibiro mana oyo\nmach but dhako chweya, mana kaka nyithindo ma itamo ni ok tuggi jowetegi ok\nong’eyo gima timore oko mar odgi.\nNgreroni puonjowa ni dhano puonjore nyaka tho omiyo penjo to e ng’eyo. Ere\nkaka inyalo penjo kaok iwuoth gi joweteni?\nJoma fwambo weche mag miriambo gin joma ok ong’eyo adiera mantie kuom wachno.\nMana kaka nyar rachiero bende goyo bul ma otuchi nikech ok one kata bul\nchiegni barore. Jamiriambo bende paro mana ni gima owachono ni kare, kendo ok\nong’eyo yo ma onyalo pimo godo wachno maler omiyo ooyo e ndere kata gima okia.\n136. Nyawang’a ja Karabondi\nNgeroni igoyo ne ng’at ma medo wach kendo dhoge ok ling’ gi wach. Dhoge chalo\nopil mach ma wang’o piny ngima.\n137. Ng’ama chiemo gi muofu mayiero kama chwe\nPile jotelo mag piny mayo joma odhier nikech gi ong’e duol mar penjo. Kik ima\nnyawadu matin maen godo nikech in kod nyalo, mana kaka muofu bende iwene mana\nchoke nimar ok one gima lweti otingo.\n138. Nyabondo moher oyieyo kidek ng’ado\nE piny masani ka ichiko iti e redio kata ka isomo oboke (gaset) moro amora to\niwinjo mana ni joluo duto oungo Amolo Tinga lwedo mondo okaw loch Kenya, to\ndak uparie ni puothi ma ipuro bende nyalo bayi maok ikayo chambe!\nBende uneno ka oyiech nyakosi moro lidho? Ngeroni puonjowa ni mondo watang’\nkuom wasigu eseche ma waloso chenro moro amora. To nikech ng’at ma uhero\nkendo udendono nitie jo mibadhi ma ok oyie kode, kendo gidwaro mana keye mel.\nNyambura en le maber ahinya kuom neno kendo kuom bedo godo ei ot to kendo en\nkod hera kuom dhano, makmana ni ka chunye okethore to onyalo bari ndasi kod\nkecho kata gweri gi koke.\nNgeroni igoyo kuom joma kutkut, kendo gin joma wuondore ewang’ oganda ni\ngiber, to ka gimoro otimore ekindi kode to diwuore gima ne punda oneno ebur\nbala. Omiyo tang’ uru gi joma kamago nikech inyalo moko e obadho (otegu) mikia\nParo mar dhano en mana kaka in ema idwaro iwuon, to onyalo bedo gi berne kata\nrachne. Mana kaka Waindi nigi ngechgi moro ni "ong’e gima rach\nkata ber pachwa ema miyo obedo kaka en". Tiendeni paro nyalo ketho gima\nber kata nyalo lose ma obed gima wang’ gombo neno.\n141. Ng’ini ng’ini sombo\nYot mondo oganda oyak gima ok luchgi ochotie mana kaka ng’ni ng’ini bende\nnyalo monji kendo keth gigeni mathoth\n142. Nyang’ omi amiya\nKa iyudo chandruok moro matin kata maduong to kik iparni ng’ato ema omiyo gino\notimore samoro in ema idwaro kendi, mana kaka ng’at ma ka oseluokore edho wath\nto korka obuk tarore ewi lwanda, koro ka nyang’ di maki to ng’ama ibiro ywagne?\nKata ka idhi goyo simbi to ka olonyi nikech iong’e gima inyalo singo to kik\niywagne nyawadu, in ema idwaro kendi.\nKadiponi ne ok idhi but wath to nyang dine ok omaki, omiyo ngerni puonjowa\nmondo wabed motang’ kik wa ywagne jowetewa seche duto ka gimoro otimorenwa, en\n143. Ng’wen ne ogalo dhako mane dhi por\nKa idwaro timo gimoro to chome mana tir gimoro nono nyalo sieko ma lal pachi\nmana kaka ng’wen bende ne ogalo dhako mane dhi por. Ng’wen gin kudni moko fuyo\ngichalgi adero kata agoro ne joma odak egweng’e machalgi Kabondo, Kamangambo,\nKanyamwa kod gweng’e man milambo to olony kodgi. Dipoka gweng’ ma iaye bende\nChon e piny luo kane wuon dala otho to imanyo ng’at ma nyalo tero dhako ma\noweyo mondo otiek kweche mag dala, to kadiponi ng’atno ok otimo tije mar tero\neseche ma idware to onyalo miyo dala bam.\nNgeroni puonjowa ni e pinyni ok ing’eyo gima nyalo timoreni, onge adiera ni\ngigo ma wadwaro timo biro bedo kaka wachano, chenro nyalo bare mana kaka\nagwata bende nyalo bayo dhogi ka idwaro kuoto nyuka mi opukre oko. Ka koro\njater ema nindo otero but tich, ma ok otimo tije, mano doko tim!\n145. Nyako ber gi kawang’e to piere to owang’!\nAgulu ber gi oko to ok ing’eyo gima oting’o, el iye mondo eka ine berne. Nitie\noganda moko ma ber kuom loso to kido mopando to lich ka kama oywech onywole.\nKuom yawuotwa ma ohero sero nyako nikech ber mar neno, mani en puonj mondo kik\niparni ber mar wang’ ema miyo inyalo yudo dhako mondo ilos godo yor keny. Kido\nema loso dak, to ok ber mar neno. Jaber jaula.\n146. Nyiero migeng’o mit moloyo moyaw.\nGik ma ok oyiene ji timo ema pile dhano temo mondo otim, mana kaka terrwok gi\ndhako man gi chwore kata dichwo man gi chiege, en gima rach to ema iyudo ka\ndhano ohero timo. Ja thum moro yande oweroni: "atemo matin to mit ka chi\nakwala, atemo matin to mit ka chi atera, ayaye kong’o ni mit…".\nNgeroni puonjowa ni ber itim gimoro elela moloyo apanda nikech pile gik ma\nigeng’o ka owuok to chal dho ko mang’we. Kidwaro nyiero to kik itho dich wuoye\nawuoya matek mondo orum. Tiendeni ong’e richo matin gi maduong’. Nikech pile\njachien idho dhano mana egik mogak, kendo ema neno maber ne wang’.\nNg’ato ka ng’ato nigi michne kata pokne ma ok onego tuone kata maye. Ka ineno\nnyathini odolo nyang’e tugo godo to kik imaye kendo iwit gino ka iparoni\noketho seche. Ngeta en koth yien moro mopadore matin to pile nyithindo ja tugo\nNgeroni puonjowa luor kuom oganda duto matindo gi madongo, nikech ng’ato ka\nng’ato nigi pokne obedni otin kata oduong’.\nTichni kata timni maber ema chieng’ nogoli e masira kata e chandruok. Omboga\nkaka ung’eyo en alot ma jaluo ohero chamo ahinya, to en alot ma nyalo metni\npiyo piyo mi ite bed mang’eny bang’e to ogolo kodhi ite ing’wedo kapod oyom\nyom eka omit gi ateda, eseche ma wuon puodho pod ogalore to oyudo ka koth\nomboga ema koro oloyo ite gi ng’eny omiyo koro ok onyal ng’wedo ite eyo mayot.\nNyithindi minyuolo ema chieng’ moro nikonyi ka koro iseti to anyuolo dwaro\nyako gigeni, kendo gin ema gibiro miyo kari dhi nyime nikech nyikwayi pod biro\nmana loso nyingi endalo mabiro. Ne joma ok onyuol to kargi lal nono mana kaka\nomboga dine we golo kodhi to dine wuon puodho ojwero ite nyaka odong’ chogo\nOng’e ng’ama nyalo bedo gi gik moko duto, loch osiko mana kaka piny bende\ngikone ong’e ng’ama ong’eyo.\n150. Ng’at man’go ja oyiem\nPile jomwandu ok odewo jowetegi. Chandruok mak owadu ok moni nindo. Makata\nineno ka owadu ok nyal chulo ne nyithinde sikul fis ( pesa mar somo ) to ok\nidew, iwacho mana ni to ng’ane gini to wigi nindo, dak oti matek kaka jowetene\nmamoko? Kare ok ing’eyoni hawi kirom. Sunga ema ihindo kar ratil, mag pinyni\n151. Obaro nyar Wasare mane obaro gi thum odhiye\nsimba (mane bar dhi e liend guok to we liend dhano)\nTimruok ngama ong’eyo ahinya nyalo miyo itim gima galagala, mana kaka nyar\nWasare kar mondo openjo tiend wach to olokore ming’eyo mi ochomo mana simba,\nngeroni nitiere tieng ariyo jomoko wachoni ne obaro odhi e liend guok to\njomoko bende wachoni ne odhi e simba, to duto gin kod puonj achiel ni ber nono\nkendo yudo tiend wach moloyo rusruok egima ikia kore.\n152. Osuri oumo mang’eny\nMier ma wadakie nitie timbe mopogore opogore, to welo ok ong’eyo adiera mantie,\nmak mana jodala wegi. Mani nyisowani, juok ma iiro kang’ato ok inyal ng’eyo.\nOsuri en kede moro mane iketo e wi ot mondo obed kaka ranyisi e chik luo kendo\nne ok nyal um tado mi tur osuri ka wuon dala onge. Kaka osuri en e wi ot tir\ndine obedo gi wang’e to en ema onyalo nyiso adiera matimore e odno.\nE piny ma wadakieni nitiere oganda moko ma ohero chamo luch jowetegi to budho\nabudha, kata kamano nitie joma bende tiyo matek to ok ne ber tichgi nikech\njochiemo ng’eny to jotich tin.\nOnyango gin oganda ma tich teknegi, gin e oyundi maka inyisoni odhi kulo to\noyudi ni tienda lit, oyudi ni bichiem oyundi ni sese se… Ondeyo gin\noganda ma tiyo matek. Koro penjri nito in kanye!\nNgeroni parona mana gimane otimore Asumbi Katholik Misen higni apar gi wiye\nmoko mokalo, kuom pate moko ariyo; achiel ne en jasungu to machielo ne en\njaluo, gimane otimore ema: Jaluo ne ok ohero tedo to jasungu to ne osiko mana\nka loso gago pile ka pile. Chieng moro achiel ne jasungu onyiso jaluo ni mondo\nolos gago to osiko mana ni ool to ndawa ema ofuong’o ok odwar tich, ne ochopo\nkama koro nyawadgi ochako tedo to kobukore ni Ondeyo ng’ang’ to Onyango budho,\nbang’e chiemo ochiek kendo osudo e dho mesa kendo obeto kuon molung’o kado\nKuom ndalo mogwaro ne osebedo ka otimore mana kamano, to jasungu ne pod kia\ntiend ngeroni, mit ne openjo jago moro mi olerone tiende, mit wuod luo chieng\nmachiel obukore mana ni Ondeyo ng’ang’….. to ka dhoge pok olwar to apat mane\noyudo e lembe mi wang’e omil simonde simonde mi wach orwenye, aaye kanyono ne\nok ochako orumo wach kod jasungu kendo. Mani puonjowa ni kik icham luch\njoweteni kuom ndalo mang’eny to dhogi ema ipako kar wembe, mit ki chieng moro\nirom gi mak olwer; par gimane otimore Asumbi….!\nEn ngero ma igoyo ka ng’ato osebedo ka ji ok nene ka gima onyalo timo gimoro\nmaber kuom hawi ka oyudo thuolo mar timo gima olonyie ahinya kendo otimo\ngi nyadhi kod sunga miwuoro, ma oganda duog hum nono. Mana kaka opuk bende\ninyalo neno ni oling’ eding’ pi kendo oneno mohol ahinya, to kadiponi inyume e\npi ni mit kodek tho, to ok inichak inene.\nMana kaka osiep wuodwa ma rahuma chande ne ondhoge, kar kelone nyamburko kaka\nne gi winjore to okete mana e lwet jo miganga, mi ne gikawo chuny wuodwano\nmana ka tugo. Ngeroni puonjowa ni mondo watang’ kod osiepe nimar ginyalo\nndhogi apoya nono.\nOganda moko nitie ma kata kama ne ok ogwele to osieke asieka kendo ka oyudo ka\nji kawo gago to en ok openji, odonjo adonja mana ka "ja kanyono guo\nAng’ang’o" ma en ong’iyo gi nga’to ang’ata moromo godo. Mano bende\ndoko tim kama ok oluongie to ithurori athura kendo ionge kata gi wich kuot!\nOdiechieng ka odiechieng bende ru mana gi mare…!\nOdidi en winyo ma tin ahinya, kendo ka jokwath ne omake to kata otin kamano to\nnyaka lunye alunya kata obedo ni ok oromo kata lemo achiel mar gweno. Kata\ngima dhano ok ne berne kik icha, chieng moro berne nonen; koda otin koda\noduong! Tiend ngeroni chal kod "tin tin ok en midekre" kik\nicha gimoro nikech otin nitie kama onyalo konyo bende. Moloyo jo mwandu ja\nchayo gige jo chan nito ng’ane gini gi bende nigi gik ma inyalo pim gi ma\nmoko? Nikech en kod gik ma oparo ni dongo moloyo. Ngwenyo kuon pogore jomoko\nwaro war tado to jomoko waro war gama…. Ngeroni puonjowa bedo mamor kod\nmatin ma wan godo.\nNgita en kit rudh del omiyo ok inyal pogori kode ka idhi luokori. Nitie osiepe\nmoko ma ok nyal pogi, mana kaka nyako ma oketho wuoyini to in bende iketho\nnyakone ok inyal pogori godo ma kata obedo ni ose dhi ka tedo to kadipo ni\nuromo to iwinjo mana ni to bende iparo ma nene? Miyo pogruok bedo matek ahinya\nnikech uchalo joma opon kanyakla.\nJopuonj ma ng’eny ne oketho Kabete, kane ochopo ni koro odwaro ger kar\ntiegruok moro ei Nyakach machiegni gi Nyabondo to puonj mang’eny ne odonjoe mi\nparo okethore, kuom mano ne ochak oger kar tiegruokni e boma ma Nairobi. Kadi\nne jo ng’ad rieko gi tang’ chon to dine gi loyo wachno, mi gi kwedo pach\nKata tedo bende ka ji adek kata ang’wen omako dho kendo achiel to nyaka\ninge ni mit ka tedo nokethre nimar ng’ato ka ng’ato nigi pache. Omiyo direp\nnyamburko bedo mana ng’ato achiel to otingo dhano ma galamoro.\nGimoro ok timre nono nyaka bed gi gima omiyo. Mana kaka otoyo bende ka iwinjo\nka wuoyo lak to ing’eyo ni yilo nege.\n161. Ogwang’ iwito gi lawe\nNyambura ka otho to kata piene ok gur, iwite awita kod piene. Onge kata ng’ato\nachiel manyalo wacho ni nitiere nyambura ma piene ber kata punda ma inyalo gur\npiene. Gima rach ijwango ajwanga nikech onge berne kata matin.\n162. Ong’er ne odwaro ip mabor\nTimbewa ema biro luwo bang’wa, gima ilamo emano miyi; ka timbeni beyo to mago\nemano luwi, kain ja mibadhi to mano emano luwi. Omiyo gimoro amora ma itimo e\nwang’ pinyni to bed ka ing’eyo ni chieng giko to ibiro yudo pokni; kata ber\nKanyikwaya en gweng moro ei Gem, Siaya. Kane ochopo ni onego ji oikre mar dhi\nwuoth to kuom hawi marach ne pod giparo ni onego gitiek maling’ ling’ korka gi\nwuogi. Nobudhore ma wich owil gi chenro mar wuoth.\nMani chal kod pakruok mar wuodwa moro ma jo thum ma migosi ahinya miluongo\nni Opiyo Jakabudho; opakore ni en Jakabudho mane obudho wuon miaha ma wuon\nmiaha oduogo ochich ni to obudhore ma nade…Kaka ung’eyo ni miaha chon kane\nokel to kayuoche ne yuoro budho, kendo gi yudo thuolo mar loso kod yuorgi. To\nkata kamano ber budho mabedo gi gikone mondo wuon miaha bende oyudie thuolo\nmar bedo kode.\nNg’at ma oritore kendo nono weche kapok otimo ema dak among’a, to jarikni\njamuod nyoyo gi kuoyo. Otoyo ma owuor ne mako jamni e kor gweng’ ok dag\naming’a, nikech chieng’ moro piny no ruu ne oko mi oganda yuorne gi tonge,\nkendo keye mel, to nyawadgi mane odok e thim chon chande to otony.\n165. Oher oher nyar Mitambaa kidhi kucha ka\nJogo ma omako kombe madongo e migepni, kod kidienje mopogore opogore nyaka\nbedgi ng’eyo matut ni luor ema nyalo miyo tichgi odhi nyime, jatelo nyaka luor\njoma otelo nigi kor ka jogo bende nyalo luore.\nKata Amolo Tinga ma joluo puoyo mokalo kadiponi ok oluoro oganda to berne\nnyalo lal nono mi nyiero wuogie. Omiyo luorri iwuon mondo oganda oluori. En\npuonj ma ing’eng’o godo wang joma paroni gin ema nyaka lamgi korka dhano nyalo\nWat opogore gi osiep nikech chopo sama osiep orumo, wat to ok rum ma kata ike\ngi owadu maok umodhru pi to ka tho ochopo to inyalo dok chien mi iwachni ma en\nrembwa ok anyal wite oko, to osiep to ka orumo to oke chuth ka dher ariemba,\nma wuon akawo.\nMani en ayany ma iyanyo godo jogo ma joket korgi kata e gima gikia tiende kata\nwiye, nitie oganda moko ma ohero mana timo gimoro nikech oneno ka ng’ato timo.\nOk en tim ma kare ka itimo gimoro nikech ineno ka Jaduong’ Abila atimo kata\nnikech Mig. Odundo timo koro in bende nyaka itime atima. Ngeroni puonjowa bedo\ngi lony kuom gik ma wa wacho kata ma watimo.\nGombo mwandu mar pinyni nyalo miyo ibed kod ndalo ma chwok e pinyka, mana kaka\notonglo nonego Otondi. Bed mamor gi matin ma Obong’o nyakalaga opogoni. Pinyni\nok sikie kata omiyi mana mwandu ma opong’o dero to chieng ma itho to duto\nibiro weyo, koro ere dwaro gima ok inyal neno berne?\nKaka ung’eyo e pinywa mar Kenya ji osebedo gi lweny kod sirikal nyakane wakaw\nloch e lwet wasungu nyaka sani pod wan mana gi lweny mar yudo adiera kod\nyangruok, moloyo wan joluo pok waneno ber mar yudo ohuru. Omiyo seche duto\niwinjo ni jaluo ema omaki kadiponi weche mag loko sirikal owuok. E higa mar\n1982 nene omak yawa madong’o kaka Ochuka kod lange mi olal miru.\nNgeroni puonjowa ni ka omaki mi orwaki e od ang’ech to ichal mana gi oyueyo\nma otegu omako omiyo ywakni kod mar ogandani ema nyalo miyo iyud resruok mi\ngonyi. Kata ka jo maundu ominji to nduru ma igoyo ema nyalo miyo ji yuor\nmapiyo piyo, mi iyud konyruok.\n170. Ogwang’ chamo to tho rome\nHawi biro bang’ tich matek, mana kaka ogwang’ bende ka dwaro mako gweno to\nnyaka oyor mana tho. Ng’ich mar tho wapimo mana gi chandruok ma iyudo ka\nimanyo gimoro; nyaka ibed gi kinda kod sinani, onge gima biro mayot.\n171. Oru maloyo yie rombo gi thoth (ng’eny)\nOnge ng’at ma nyalo kwano kata paro gigo duto mosetimore eng’ima ne duto\nnikech piny koru to oru gi mare kiny bende machielo. Omiyo ipime mana gi yie\nrombo nikech ng’enyne kendo ok yot mondo ikwan yie rombo. Ngeroni puonjowa ni\npiny ochwere, kendo onge gikone. Kata gigo matimore ne dhano e wang pinyni;\nobed maber kata marach to ok mon piny ru.\nPuoth rangach ka oduma ochiekie to ok inyal tamo jo kwecho nikech inene gi\nwang duto kata jamni kowuok e dipo (kul) to ochomo mana puoth rangach, omiyo\nobedo matek rito.\nNgeroni igoyone ng’at ma timbene ojogo ji, ma kata itimri nade to ok onyal\nOwadu kata nyameru ok nyal witi ma kata obedoni ok umodhru pi, to chieng moro\nbiro chopo okang’ ma nyameru kata owadu emano konyi ka wasigu odinoni. Mana\nkaka ne asewacho e ngero moro ni "ondieg thuru chami to weyi".\nOsiep mewo mana kaka chieng bende chako mos mos gokinyi to bedo ma mor mor\nkar sa onyango to ka piny chopo odhiambo to obedo mang’ich. Gimoro matin nyalo\nmiyo osiep rum kata negruok nyalo wuokie. Mano ok onyiso ni wede to ok negre;\nooyo, ngeroni nyiso wa ni yot mondo osiep orum to wat to osiko nikech ok nyal\nnyuoli diriyo ngang’, osiep to inyalo loko miyud machielo.\nNg’ato ka ng’ato temo mondo obedi e rang’iny mamalo obed eyor tich kata telo\nmar piny, ruodhi temo dwaro loch nikech gombo mar pinyni. Kata e sikul kuonde\nma nyithindwa some gi temo somo matek mondo gi yud namba achiel. Oigla en\nagulu moro matin ma itedogo rech kata alode mopogore opogore, to kabange to en\nthuon dak maduong; koro tin mar ohigla miyo ogombo bedo maduong. Ngeroni\npuonjowa ni dwaro mar chuny dhano en ni mondo obed e rang’iny ma malo kaka\n175. Pora pora yuom katalang’\nNgeroni igiyo kuom jogo mohero poro kata timo gigo majowetegi timo, kaka\nkatalang’ kechogi yoka iwe, moro ka moro kecho mana machalre.\nJogo maparo ni riek ema rieko chando, kaka oganda moko dwaro ni mondo opiem gi\nchwech Nyasaye, kendo gitemo kaka ginyalo. Gima ikia ok chand pachi (chunyi).\nOmiyo jogo maparoni ong’eyo ema rieko chando wigi.\nNg’ato nyalo bedo matuo ma chunye ema gudo to mano ok onyisoni obiro tho, jogo\nma ji gombo ne gi tho ok tho piyo.\n178. Ring’o olokore ler\nGino miparo ni yot nyalo lokore wach ma ratipo (maduong).\nGima ineno pile ok inyal ng’eyo berne, to ne ng’ato nono onyalo bedone\nmanyasi. Chogo migweno iwito nyalo yieng’o guok, kik icha gimoro kata obedo ni\nok ine berne kamano. Samoro gino migeno to nyalo bedo marach ne ng’ato.\nNgeroni puonjowa ni ber gimoro opogore kuom ng’ato ka ng’ato.\n180. Ratego omako dhiang’ rachiero logo komiyo\nPuothi ma ipuro ok inyam chamo chambe, nimar jotich tin to jochiemo ng’eny. Jo\nnyawo pile chamo luch jowetegi, mana kaka rachiero logo remo to ok one kaka\nnyawadgi luya chotne, kadiponi oweye godo to bende ok onyal kata mana duodo\nKa wang’iyo pinywa mar Kenya onge jogo mose chandore maloyo joluo e loch\nmar Kenyatta kod Moi makoro otamore weyo loch sani. Kata obedo ni yawuot Luo\nmoko oriwore kode to nyaka watang’uru, kik waduod dhiang’ to rachiero logo\nremo komiyo wang’e.\nJodong’o pile nyaka waluor nikech giseneno mang’eny kuom mano paro ma gin godo\nnyalo konyowa kuom ndalo mabiro. Ruath kaka medo dongo ekaka obedo machwe;\npong’ ruath e tekone. Pile ka iyiero ruoth to nyaka iwinj ka ji penjore nito\njagono hike adi, ka otin to iwinjo mana ka oganda ng’ur kode ni dipo ka loch\nGimoro ka gimoro ipimo man gi nyawadgi, obed marach kata maber to nyaka pime\nmana gi ma nyocha osetimore. Gima rach rachne neno nikech ber ma ji oseneno\nkuom ndalo mokadho, to ber bende ineno mana nikech rach ma jo oseneno. Ka onge\ngima ipimo godo gimoro to onge kaka inyalo wachoni orach kata ober.\nSembe im ipimo mana gi nyawadgi nikech achiel nyalo bedoni duong maloyo\nKinda e ngwech, onge gima biro mayot, nyaka iket chunyi kuom gima itimo.\nKa thuol odonjo e koo to nyaka par mana paro maber ma inyalo gole godo maok\nkoo otore kendo thuol bende ok okayo yagolne. Paroni itiyo godo ka ng’ato\nong’adne bura to burano nyalo hinya achiel kuomgi kata gin giduto. omiyo\nimanyo paro ma nyalo konyo loyo wachno maok okelo pek moro amora.\nJi ariyo man kod rieko maromre ok nyal ket e tich achiel. Mana kaka Ker Moi\nwiye nowil ni epiny mangima Kenya kende e piny man kod ministers ariyo e kom\nachiel, mano en mana kaka itedo thuond gwen ariyo e agulu achiel, onge paro\nmoro maber ma ginyalo golo to nikech ng’ato ka ng’ato paro mana ni en ema\nong’eyo moloyo nyawadgi.\nNyatawo en winyo ma gotieno eka oneno to ywakne pile oyware, ma ok rum piyo.\nItiyo kod ngeroni ka gimoro timore ma onge gikone, kaka loch ang’enge mosiko\nmane jo-kaburu otiyo godo jo Afrika ma milambo.\nKik icha ng’ato/gimoro ni ineno ni otin kata ni onyap dipo ka berne kata\ntekone obuogi ma iyud wich kuot mang’ongo kayiem. Apuoyo tin to goyo rude…!\nGima itimo ema biro loso nyingi ka timni rach to nyingi ema kethore. Tim ema\nmiyo ng’ato nying’.\nBedo ng’at matin ok en fuwo nimar nyathi bende nyalo puonjo wuon, kata bedo\njatelo ok ochuno ni nyaka yier mana jaduong mang’ongo, ka diponi nitie rawera\nmatimne nikare kendo oromo tayo jodongo to bende inyalo mana miye ombulu, kuom\nranyisi; Orengo nodhi e od bura maduong mokwongo kaen gi higni manok ahinya,\nkendo en emane obedo kaka ng’at ma hike tin ahinya e od bura. To mano ne ok\nomone bedo jatelo. Kata obedo ni bang’ ndalo manok nogoyo kuot piny ne\nnyamreche nikech tich ang’enge mane idwaro tiye godo.\nMar ariyo an kane achako puonjo joluo ngeche to oganda mang’eny ne ochako\nng’ur ka gipenjore nito mano to oa gi kanye, en jaduong mane maok wang’eyono?\nAn awuon ok ang’ongo ruok en mana chir kod ngwono. Sani koro ji somo wechegi\nnyaka jodongo ma mbas wuora kendo gipuoyo. Omiyo tin tin ok en midekre. Odidi\nilunyo mana kar tinne, apuoyo bende nyalo puonjo liech.\n191. Tuk dumbe dumbe mit ne nyithindo to en ywak\nmaduong’ ne joka ogwal\nKa nyithindo tugo e yawo en mor maduong’ ne gin giwegi,\nogwal to ywagore ma ode tiende to owe ng’ute, kaka otimre onge! Nimar mor mar\njaluo e mbuyi mar jaluo dot kom ok en mor ne jamwa maok nyal some kata jaluo\nmolala ma dhogi orwenyo wacho mana ni mago to ketho seche, koro an awuon ere\nkaka anyalo kawo thuolo mara mar ndiko to ng’ato wachoni tugo! en mana kaka\nnyathi ma tugo dumbe dumbe to ogwal wachoni mano masira ma ratipo. Chalo ng’at\nma ogedo e kor liech to ka liech ochopo to muko odno koparoni mano en mana\nbungu moro ema odino kore, kendo ochako manyien, nyithindo bende leng’ore mana\ne od ogwal kata sama ogwal dwaro yueyo mos…!\nNgeroni puonjowa ni wang neno mopogore, paro bende\nparo mopogore kuom ng’ato ka ng’ato, mor mar dhano ka timo nyasi maduong en\nyang’o dhiang’ kata im to en ywak maduong ne joka le nimar gin ema inegogi.\n192. Wang’ mikudho\nema gawi (chiero ma ithiedho ema gawi)\nKonyo ji ber ahinya, mak mana ng’ano ma ikonyo ema\nndhogi, mana kaka Mig. Tom Mboya nokonyo Okuche bang’e to gi chiele gi lisasi\nkayiem nono, wuod Seda bende mana kamano, Mig. Oginga kane ose konyo Kenyatta\nto bang’e olokore kode tung’ mosuo. Ka igolo ne ng’ato gimoro e wang’e to\nwang’no ema obiro gawi godo. Kata sani Raila Amollo temo konyo jo-Kanu matek\nmatamre gi nono, kuom hawi marach ginyalo turo oseke kato giwachoni math orumo…!\nmana ka gisewuok e ngegu. Omiyo joluo nyaka tang’ gi onjelo nimar rieko mane\ngitiyo godo Lwanda Magere pok wich owil godo.\nKata e mier kuonde ma wadakie donge ineno ka nyathi\nobalo kod jonyuol bang’ ketho pesa mang’eny e yor tiegruok. Kendo koro\nowachoni en ok onyal konyo jodongo gin bende ginyalo mana manyo margi giwegi.\nKane onge jonyuol bende ok nonyal chopo e okang’ makoro entie sani.\n193. Wang’ yore ariyo ne otamo ondiek luwo\nSamoro amora ma dipo ka idwaro timo gimoro to tem ywayo\nwiyi malong’o mondo kik paro mang’eny moni timo gima isechano timo kuom ndalo\nmathoth. Nikech esechego ema jopuonj bende biro puonji kaka onego itim to kare\nmoko kuomgi to ok olony kod gima idwaro timo.\nOmiyo kaka gombo nomiyo ondiek ong’ute obam, in bende\ninyalo bedo edier ataro ma kuma ichom tami. Jo wagunda wachoni duto marieny\nkendo pichni ok gin mula omiyo yiero en mari. Kik ilaw winy ariyo kuong imak\nachiel korka ilaw machielo.\n194. Wat ng’we/thing’o\nWat iye ogajore kendo fwenyo ndache ok yot onyalo kelo\nrach kata ber, ok inyal kethe nimar kane onyuoli e dala jokuoge kata jojuogi\nto onge kaka inyalo loko, nimar oganda duto ong’eye, kata iber to nyawadu moro\nto kwelo kata ido to iwinjo mana ka ji wachoni, mano owadgi ng’ane…Kain kod\nmwandu to owadu ema okwalo dheri ere kaka ibiro time? Wat chalo kaka mise mar\not ma ok inyal muko ka ot ose chung’.\n195. Wuor nyakon\nchiel ok wuothgo e kudho\nKa ichako timo gimoro to tem mondo itieke, kata ka ipuro\npuodho to tem chopo keyo nimar masira moro nyalo wuok ma puodho nind e buya.\nEre kaka inyalo wuothogi wuor achiel e kudho? Donge dipo ka kudho ondhomo\ntiendi, omiyo rwak wuor kon gi kon eka inyalo wuotho e kudho. Bedo kod yie ber\nto yie nus ok nyal kuoyi. Nimar jachien nyalo loyi.\nNg’ato ka ng’ato ni gi pokne, omiyo kata ng’ato lawre kodi ma nade to ok onyal\nmayi michni. Mana kaka winy odak e bunge to ywakgi pogore opogore, moro ka\nmoro ywago mana ywakne owuon.\nMasira mar tho nyalo juko ji mathoth, to nyaka ng’ato\nachiel tony. Ngwono mar Nyasaye onge ng’at ma nyalo fwenyo.\n199. Yie gore piny ka\nNitie yie tieng’ ariyo "Yie" ma kwang’ e nam kod "Yie" mar\nchuny/pach dhano, yie ma kwang’ e nam nyalo gore piny e dho wath ka chiegni\ngowo ma neg oganda buora. Chuny dhano bende nyalo jok ma gima nyocha ose geno\ntimo bare, Keny bende nyalo kethore e odiechieng ma wuon kisera ochano ka\nnyako oloko pache.\nDhako ma yach bende nyathi nyalo tho e iye ka odong’ juma achiel kata ndalo\nKik ibed ma mor gi keyo mapok ichopo nikech kwer nyalo tur ma puodho nind\ngi buya. Ber mondo wabed gi yie motegni kuom gimoro amora ma watimo nyaka giko.\nKik chunywa jogi….\n200. Oyundi ni dhi\nOyundi ni sese se……….\n(PINY OSIKO TO OK SIKIE…..)\nNYIKWA RAMOGI MANO EMA KELOWA E GIKO ABICH NGECHE; MED SOMO KODWA……\nDAHER WINJO PACHI IN BENDE………!\n"winyo bende uyo ka aye to piyo….."\n29 thoughts on “NGECHE”\nJa Sakwa February 18, 2008 at 10:16 am\nThis is good.Can I have this for my site? I have a site which i am using to bring all luos together.\nmeshack onguko March 15, 2008 at 6:54 pm\nahero mar mosou uduto joluo wach madakelonu sani en manawach mano makao jowetewa ma kenya. yawa obet nade mawach mar yiero jatelo mar pinyb okelo chandruok malit manadeno makata koro wan wachni othierowa nono. nyocha obet lweny mar joluo.\nnyamgondho wuod ombare May 8, 2008 at 6:25 am\nthis is good work but could you guys make it a little more youth friendly.most of the youth out there are really interested about their language but this stuff up here needs a translater. man it is just hard to even try to understand it . thans for the good work though\nJoseph R Alila September 8, 2008 at 1:04 am\nAn Jandiko Joseph Ramogi Alila, mawuod Ramogi Matinde, Jakosoko, Kwabwayi. To king’eye Anyuola Senator OBAMA nyaka Ramogi Madwong’?\nAng’eyo ni in ema inyalo bedo go rieko ni.\nAjuoga Joseph Ramogi Alila\nonyango ochich November 12, 2008 at 11:48 pm\nayie gi tich maler mautimo to akuayo ni mondo ior na e ngeche mag luo moko\nOsewe achiego jaseme February 14, 2009 at 10:31 pm\nNe jaluo dot kom kod jogo duto ma otenre kod chenro duto mag tayo mbuyini,pak kod puoch ne tich maber ma umedo timo kuom puonjo oganda mag joluo.En chiwruok kod chot mar kao kinde mar timo nonro mathoth mondo undik weche man kod puonj,dhiuru nyime mana kamano.\nGeorge Madindou May 25, 2009 at 12:57 pm\nI hope you are not plagiarising Asenath Bole Odaga’s book on proverbs because what you have here does not look original to me\nOlim Rabala August 29, 2009 at 7:35 am\nGeorge Madindou, there is no such thing as Bole Odaga’s proverbs. Her collection is a simple documentation exercise. The author of her proverbs is the entire Luo heritage. Luo people, if you like. Odaga did not get those proverbs from her head, or out of the blue. So, again, there can be no claim about plagiarism. Or, put another way, how do you cite a proverb? Do you say ‘Motwo wuondo manumu in Odaga’ or do you say ‘…according to Odaga?’ I hope you note the futility. Regards.\nAkuno Mago Alila November 16, 2009 at 5:18 pm\nWuon Abila amosoi ahinya, An Alila wadak Rorya Tanganyika, Amor ahinya ka ayudo kama anyalosomoe dholuo,Big up\nMichael Ogweno Mangana January 14, 2010 at 10:22 am\nI’m very much happy to have an access to this website,believe me it is my first time and i loved it. I kindly ask you to keep the good work, and God bless all of you who started this good thing.\nMogik to oritu an ja Rusinga Island-\nOluoch Nyidho April 1, 2010 at 5:05 pm\nAwinjo twak mag ngeche,kae to kar nyikwa ramogi ma ngat ma dwaro ni mondo olokne ngeche gi dho sungu omany ngate olokne eka obi kae,kik orito ni wabiro lokone…aming’a ne omiyo opuk ogwaro gir min kirowo!\nkephas oganda April 30, 2010 at 11:19 am\nokumu August 18, 2010 at 6:17 pm\nMit mar dhowa medre na pile pile ahero dhowa\nkalo October 15, 2010 at 4:08 pm\nMano an Dala Jothurua kik uwepuonjo wa weche kwarewa kware waswahili wacho ni ngama okalopuonjo edalagi ipuonjo gi jopiny tomano emakorotimore sani ok angeyo ni USB Drive ilungo nango gi dholuo.\nLorna Archy November 3, 2010 at 12:19 pm\nMano doko tim. Omit koda jodalawa awinjo ngeche putu. to moko tek wacho. Awuoro kaka ji riek matamre gi nono. Akia ka babawa be ong’eyo ngero gi nyere.\nNyasaye mondo omed medowu rieko.\nBrightone Ondiek November 5, 2010 at 10:50 am\nTwak otimo nduoko ka.Amor kuom puonj mamit ma wayudo ka ni.\nPaul okoth November 22, 2010 at 11:45 am\nOmera tich mutiyoni ler ndi. Apako kendo med uru dhi mbele\nYogo Mlanya January 10, 2011 at 2:58 pm\nTich ber to joma dwaro mondo oloknigi ngeche nyaka nge’ ni ngero to molyo pakruok ka olok edhok moro ma wendo to mit ne olal!\nSamuel Ochieng' March 23, 2011 at 2:31 pm\nketie uru kar sharing jodalawa\nNgeso WuodOkiro July 14, 2011 at 2:33 pm\nAmor kuom ng’iyo mbuyi marwani. Momedore ayudo ka dhowa liw. Jak’Cholla tij no long’o. Mak mana ‘sani’ to ok Dhowa en ‘e kindeni’. wamed gamore kokalo kuom mbuyi ni.\nober March 1, 2012 at 3:02 am\nIch lach no onego okal tako\nnyandara beatrice March 10, 2012 at 11:49 am\nUmora manade! its real fun. meks me feel gud to be JALUO!\nOkwatch Ouma James April 26, 2012 at 8:15 pm\nAmor kendo apuoyo ahinya tich mutiyoni.Med uru dhi mbele ma ok ung’iyo chien\nMigawi November 28, 2012 at 7:20 pm\nAmoso mana Seth Oloo Mbaka mar Radio Lake Victoria kuom lando dholuo mong’th matamre gi nono kaka ”OTOGORO MAR MINYAGA”\nCalvin Japheth May 21, 2014 at 12:59 am\nNe Joramogi duto, amor kaneno wach machalo kamae. Umiyowa kar twak kendo kae emabiromiyo wamed romo kendo wamedi bedo kanyakla…. Nyasaye mondo ogwedhi tich ma utimo no.\nOdida Brighton November 10, 2014 at 10:35 am\nA duoko erokamano ne jaduong’ Abila kuom weche mabeyo ma apuonjora,to akwayo mondo ngeche mamoko manyien be omedie.\nJames Adika April 27, 2015 at 6:46 pm\nPUOCH GI PAK OSIEPA KUOM TICH MONG’ITH…. NYASAYE MAD GWEDHI.\nGrace Obaro September 9, 2015 at 10:10 pm\nBer abera most.\nNyar Aluor October 23, 2015 at 1:13 pm\nNitie ngeche masebedo ka awinjo awinja to pok ne ang’eyo tiendgi. Donjo e site mar joluo.com oyawo wang’a kendo omiyo abedo proud ni wan joluo bende wan kod gik mawanyalo nyiso tieng’ mabiro. Erokamano ahinya.


Oregon Chickadee Road Weeki Wachee, FL home and property info\n> Oregon Chickadee Road homes Oregon Chickadee Road homes\nOregon Chickadee Road, Weeki Wachee 34613 contains 31 assessor property records. 7021 Oregon Chickadee Road, Weeki Wachee FL\n6543 Oregon Chickadee Road, Weeki Wachee FL\n7062 Oregon Chickadee Road, Weeki Wachee FL\n6533 Oregon Chickadee Road, Weeki Wachee FL\n7032 Oregon Chickadee Road, Weeki Wachee FL\n6509 Oregon Chickadee Road, Weeki Wachee FL\nOregon Chickadee Road, Weeki Wachee FL\n6523 Oregon Chickadee Road, Weeki Wachee FL\n7041 Oregon Chickadee Road, Weeki Wachee FL\n7112 Oregon Chickadee Road, Weeki Wachee FL\n7101 Oregon Chickadee Road, Weeki Wachee FL\n7022 Oregon Chickadee Road, Weeki Wachee FL\n7072 Oregon Chickadee Road, Weeki Wachee FL\n7081 Oregon Chickadee Road, Weeki Wachee FL\n7122 Oregon Chickadee Road, Weeki Wachee FL\n7111 Oregon Chickadee Road, Weeki Wachee FL\nThis 3 bedroom, 2 bathroom home has 2836 square feet and was built in 1988.\n7092 Oregon Chickadee Road, Weeki Wachee FL\n7055 Oregon Chickadee Road, Weeki Wachee FL\n7061 Oregon Chickadee Road, Weeki Wachee FL\n7102 Oregon Chickadee Road, Weeki Wachee FL\n6542 Oregon Chickadee Road, Weeki Wachee FL\nThis 4 bedroom, 2 bathroom home has 2492 square feet and was built in 1983.\n7011 Oregon Chickadee Road, Weeki Wachee FL\n7091 Oregon Chickadee Road, Weeki Wachee FL\n7012 Oregon Chickadee Road, Weeki Wachee FL\n6510 Oregon Chickadee Road, Weeki Wachee FL


Be Satan Nosingo ne Hawa Chuny ma Ok Tho?\nSOM E Abua Acholi Afrikaans Aja Akha Albanian Altai Alur Amharic Amis Arabic Armenian Armenian (Ma Imbo) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivian Bulgarian Cakchiquel Cambodian Catalan Cebuano Changana (Mozambique) Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Croatian Cuban Sign Language Czech Damara Dangme Danish Dhok Mitiyoe gi Ranyisi ma Nigeria Dhok mar Ranyisi ma Colombian Dhok mar Ranyisi ma Ecuadorian Dhok mar Ranyisi ma Honduras Dhok mar Ranyisi ma Italian Dhok mar Ranyisi ma Jerman Dhok mar Ranyisi ma Mexican Dhok mar Ranyisi ma Quebec Dhok mar Ranyisi ma South African Dhok mar Ranyisi ma Spanish Dhok mar Ranyisi ma Venezuelan Dhok mar ranyisi ma Amerka Dholuo Digor Douala Drehu Dutch Edo Efik Esan Estonian Ewe Fante Faransa Fijian Finnish Fon Ga Garifuna Georgian German Gitonga Gokana Greek Greenlandik Guadeloupean Creole Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Ibanda Icelandic Idoma Igbo Igede Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Khana Kikamba Kikaonde Kikongo Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kisungu Kongo Konkani (Roman) Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lingala Lithuanian Lomwe Low German Luganda Lukhonzo Lunda Luvale Macedonia Macua Makhuwa-Meetto Malagasy Malay Malayalam Maltese Mam Mambwe-Lungu Mapundugun Marathi Marshallese Mauritian Creole Maya Mazatec (Huautla) Mbunda Mingrelian Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curacao) Persian Pidgin (West Africa) Polish Ponapean Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarontongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zulu\nKa ne Satan onyiso Hawa ni kochamo olemb yath ma kelo ng’eyo ber gi rach to ne ok odhi tho, be dibed ni notemo nyise ni dhano nigi chuny ma ok tho, kaka ji mang’eny puonjo e kindewagi?\nSatan ne ok onyiso Hawa ni kochamo olemo ma ne Nyasaye okwerogi to ni nodhi mana nenore ka gima otho to kare nitie gimoro e dende (ma jomoko luongo e ndalowagi ni chuny ma ok tho) ma pod ne dhi dhi nyime bedo mangima kamoro. Kotiyo gi thuol, nonyiso Hawa ni kochamo olemb yadhno, ‘ok nodhi tho ngang’.’ Notemo wacho ni Hawa ne dhi siko kodak e ngima maber e piny, ka koro Nyasaye ok chike.—Cha. 2:17; 3:3-5.\nKa puonj mar miriambo ma wacho ni dhano nigi chuny ma ok tho ne ok ochakore e puodho mar Eden, kare nochakore kanye? Ok dwadimb ahinya. Gima wang’eyo en ni lamo duto mag miriambo ne otiek e Ataro ma ndalo Noa. Nikech Noa gi joode kende e ma notony e Ataro to ne gilamo mana Jehova kende, wanyalo bedo gadier ni bang’ Atarono koro ne onge puonj mag dinde mag miriambo.\nNyaka bed ni puonj mar chuny ma ok tho nochakore higni moko bang’e ka Ataro nosekalo. Ka ne Nyasaye ochocho dhok ma ne ji wacho e Babel mi ji okere “e wang’ piny duto,” nenore ni ne gikeyo puonj mar miriambono kuonde ma ne gidhiye. (Cha. 11:8, 9) Bed ni puonjno nochakore kanye kata e kinde mane, gima wang’eyo en ni Satan Jachien ma e “wuon miriambo” e ma nokelo puonjno, kendo nomor ahinya koneno ka puonjno landore e piny duto.—Joh. 8:44.


Nikech ne un gi kinde malach mokadho, nutimo gik ma jopiny ohero timo kaka: dwanyruok, gombo, mer, tugo e thum, math mar anjawo kod lamo nyiseche manono.\nOk onego imodh pi kende, to madh divai matin mondo okonyni iyi nikech midekre ma in-go pile.\n Ok en gima owinjore ne ruodhi, yaye Lemuel, mondo ruodhi omadh math makech, kata jotelo ogomb kongʼo gi chunygi duto, nono ka gimetho to wigi diwil gi gima chik ochiko, ma gihiny joma ok nyal ka gitamogi e ratichgi.\n Omiyo lum loth ne jamni, kod cham ma dhano doyo, mamiyo chiemo yudore e piny; kaachiel gi divai mamoro chuny dhano, gi mo mamiyo lela wangʼe leny, kod makati molerogo chunye.\n Ngʼato nyalo wacho niya, “Oyiena timo gimoro amora mwadwaro,” to gik moko duto ma watimo ok kelnwa konyruok. Ngʼat machielo to wacho niya, “Oyiena timo gimoro amora madwaro,” to gik moko duto ma watimo ok kelnwa dongruok. Kik ngʼato dwar mana gik makonye en owuon, to ngʼato mondo odwar gima konyo jowadgi bende.\n Jehova Nyasaye osesingore gi lwete ma korachwich kendo gi bade maratego ni, “Ok nachak ayie wasiku kaw chambu micham, jopinje mamoko bende ok nochak omadh divai manyien, ma usetiyone matek; to jogo mano kagi ema nochamgi, ka gipako Jehova Nyasaye, bende jogo ma choko olemb mzabibu ema nomadhgi e laru mar kara maler mar lemo.”\n Nikech kata obedo ni an thuolo kendo ok an misumba ngʼato, to aselokora misumba ji duto mondo alok ji mangʼeny oyie kuom Kristo. Ka atiyo e dier jo-Yahudi, to adoko machal kodgi mondo alokgi. Ka atiyo e dier joma luwo chik, to achalo ngʼama luwo chik (kata obedo ni an awuon ok an e bwo chik), eka alok joma luwo chik. Ka atiyo e dier joma onge chik, ne adoko machal kodgi (kata obedo ni chik Nyasaye ok oweya oko nikech an e bwo chik Kristo), eka alok joma onge chik. Joma nyap ne abedonegi manyap eka alokgi. Asetimora gimoro amora ni ji duto mondo atem reso moko kuomgi e yo moro amora manyalore. Magi duto atimo nikech wach Injili, mondo an bende ayud gweth kuom Injilino.\n Kapo ni gima ichamo miyo wadu hinyore, to mano nyiso ni iseweyo wuotho e hera. Kik iyie gima ichamo chwany ngʼat mane Kristo othone. Omiyo kik iyie mondo gima ikawo ni ber, ji wuoye kaka gima rach. Nimar pinyruodh Nyasaye ok en chiemo gi metho, to en ngima makare gi kwe kod mor ei Roho Maler, nikech ngʼama tiyo ne Kristo e yo machal kama ema longʼo ne Nyasaye, kendo ngʼat ma kamano ema ji oyiego. Kuom mano, watemuru matek mondo watim gima kelo kwe kendo ma wanyalo jiworego ngʼato gi ngʼato. Kik iketh tich Nyasaye nikech wach chiemo. Chiemo duto ler, to ok ber mondo ngʼato ocham gimoro amora mamiyo ngʼat machielo podho. Ok ber mondo icham ringʼo kata imadh divai, kata itim gimoro amora manyalo miyo nyawadu podhi.\n Kane divai orumo, min Yesu nowachone niya, “Divai mane jogi nigo oserumo.” Yesu nowachone niya, “Mama, angʼo momiyo idwaro mondo atim ma to sana pok ochopo?” Eka min-gi nowachone jotich niya, “Timuru gimoro amora monyisou.” To machiegni kanyo ne nitie degi auchiel mag pi, mane gin kaka degi ma jo-Yahudi ne tiyogo kuom logo e yor pwodhruok, ma moro ka moro ne tingʼo pi madirom depe ariyo kata adek. Yesu nowachone jotich niya, “Pongʼuru degnigi gi pi”; mine gipongʼogi thich. Eka nonyisogi niya, “Koro tuomuru pi moko mondo ukaw uter ne jatend budho.” Negitimo kamano, kendo jatend budho nobilo pi mane koro oselokore divai. Ne ok ofwenyo kuma ne ogolee, kata obedo ni jotich mane otuomo pi to nongʼeyo. Eka noluongo wuon kisera tenge, kendo nowachone niya, “Ji mangʼeny kuongo kelo divai maber eka bangʼe gikelo divai maboth ka welo osemetho momer to in to ne ikano divai maber mogik nyaka sani.” Ranyisi mar hono mokwongoni Yesu notimo e dala Kana e piny Galili. Nonyiso duongʼne kuom timne, kendo jopuonjrene noyie kuome.


Matayo 2 | DHOCDC Bible | YouVersion\nWendo ma jowok yuwok ceŋ\n1Munyo otiek nywolo Yesu i tindi ma Bethelehem, i Yuda i ndir ma Herode oyido kere, jorieko moro ma jofonjere kwoŋ micalin jowok yuwok ceŋ to jobino Yerusalem; 2aka jopenjo ni, “Nikune nyathi m'onywol bedo kere pa Joyuda? Waneno micala pere munyo owok yuwok ceŋ am'omiyo onyo wabino lamo go.” 3Munyo Kere Herode owinjo gime, obwok, aka kiri gi ji man je i Yerusalem. 4Go olwoŋo jotel pa jocway ri Were i wi migam je kodi jondiko kanyacel to penjo jo ni, “Ibino nywolo Kristo kune?” 5Jodwoko ni, “I tindi ma Bethelehem, i Yuda.” Me a gima jatuci wac Were ondiko ni,\n6 # Mika 5:1 “In Bethelehem, i piny pa Yuda,\niŋat'ikithin loyo i dier jodhum ma Yuda;\nkole kwoŋin ama jatel bino wok'iye,\nma bino bedo jakwath pa Joisiraili.”\n7Gikenyo Herode olwoŋo wendo ma jowok yuwok ceŋ no i romo manyaliŋliŋ, aka oŋeyo kwoŋ jo ndir won ma micala no omenyer'iye rijo. 8Gikenyo ooro jo Bethelehem gi wac me: “Kidhi win wirangi kama di nyathi no maber aka ka winwaŋo go wimiyan ŋeyo, ŋey abende abin alam go.” 9Gi wac me joeye kenyo, aka munyo oyido jowotho i royo, joneno micala ma ndir ca joneno yuwok ceŋ, m'otelo jo cuka otundo to cungo kama nyathi no oyido niye. 10Josangala swa, kendo jowinjo maber m'oasere munyo joneno micala no! 11Jodonjo i ot to joneno nyathi bongi Maria yokimere. Joguro congi gin piny jolamo go, to joyawo migowe pajo, to jocwayo mic: Zahabu, buban, kodi mo maŋwe kur.\n12Were onyutho jo i lek nike jokiri jogik kendo pa Herode, riameno jodok yupiny pajo gi royo man.\nRingo i piny Misir\n13Munyo jotieko kadho, malaika pa Rwoth omenyere ri Yozefu i lek munyo waco ni, “Ay malo ikwany nyathi gi yokimere wiringi i piny Misir, aka wibedi koro cuka anowaci riwin ndir ma dwoko. Herode larango nyathi no munyo mito neko.” 14Am'omiyo Yozefu oay malo okwanyo nyathi gi yokimere, to joay wor kidho yu Misir, 15#Hos 11:1kama go obed'iye cuka Herode otho. Meno omiyo gima jatuci wac Were owaco con otundo i kare ni, “Alwoŋo wodan wok Misir.”\nNeko nyithindho maŋic\n16Munyo Herode oneno ni jorieko ma jowok yuwok ceŋ jothumo rigo rieko, keme omako go to wodho or nike woneki woko nyithindho mayac je ma joromo oro ario gik cen, i Bethelehem kodi loka m'othenere gine. Otimo gino je cungo kwoŋ gima go oyido otieko ŋeyo kwoŋ ndir ma go openj'iye jorieko ca kwoŋ menyirok pa micala.\n17Ameno gima Yeremia jatuci wac Were owaco otundo i kare ni,\n18 # Yer 31:15 “Derino winjere yu Rama,\nderino ma ywak malith gi ndur.\nLaker ywako nyithindho pere.\nKiyey wokwey cunye,\nrupiri ongoye m'odoŋ.”\nDwoko wok Misir\n19Munyo Herode otieko tho, malaika pa Rwoth omenyere ri Yozefu i lek yu Misir; 20aka owaco ni, “Ay malo ikwany nyathi gi yokimere widoki i piny Isiraili rupiri jom'oyido jorango neko go jotieko tho.” 21Am'omiyo Yozefu oay malo, okwanyo nyathi gi yokimere to jodok Isiraili.\n22Munyo Yozefu owinjo ni Akelayo am'olunjo kom pa bamere Herode paka kere ma Yuda, lworo omako go dok kendo kenyo. Were omedo menyo rigo i lek, am'omiyo go okidho iy'adec ma Galili, 23#Mar 1:24; Luk 2:39; Yoh 1:45to gero peco pere i tindi ma Nazareth. Go otimo ameno ma miyo gima jatuci wac Were owaco wotundi ni, “Ibino lwoŋo go ni Janazareth.”\nLearn More About KITAWO MALEŊ Catholic


Weche ma Nokor e Muma Mosetimore\nOhinga mar Jarito | Na. 2 2018\nSOM E Acholi Afrikaans Albanian Amharic Arabic Armenian Armenian (Ma Imbo) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bengali Biak Bicol Bislama Bolivian Bulgarian Cambodian Catalan Cebuano Changana (Mozambique) Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuukese Chuvash Cibemba Cinyanja Croatian Czech Dangme Danish Dhok mar Ranyisi ma Brazilian Dhok mar Ranyisi ma Colombian Dhok mar Ranyisi ma Hungarian Dhok mar Ranyisi ma Italian Dhok mar Ranyisi ma Jerman Dhok mar Ranyisi ma Korean Dhok mar Ranyisi ma Mexican Dhok mar Ranyisi ma Quebec Dhok mar Ranyisi ma Russian Dhok mar Ranyisi ma Spanish Dhok mar Ranyisi ma Venezuelan Dhok mar ranyisi ma Amerka Dhok mar ranyisi ma Argentinian Dholuo Digor Drehu Dutch Efik Estonian Ewe Faransa Fijian Finnish Fon Ga Garifuna Georgian German Greek Greenlandik Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kisungu Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Lomwe Luganda Lukhonzo Lunda Luvale Macedonia Macua Malagasy Malay Malayalam Maltese Mam Mambwe-Lungu Mapundugun Marathi Marshallese Mauritian Creole Maya Mazatec (Huautla) Mbunda Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curacao) Persian Polish Ponapean Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarontongan Romanian Runyankore Russian Rutoro Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tlapanec Tojalabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urhobo Uruund Uzbek Venda Vietnamese Wallisian Waray-Waray Wayuunaiki Welsh Wolaita Xhosa Yoruba Zande Zapotec (Isthmus) Zulu\nE sula mokalo, ne wawuoyo e wi Croesus ma ne jadolo ma Delphi owuondo, mi ruodh Persia oloye e lweny. Muma to oting’o weche moko ma ne okor e wi ruodh Persia kendo wechego duto ne ochopo kare.\nHigni 200 ka pok nonyuol Kuros, janabi Isaya nokoro ni Ruoth Kuros e ma ne dhi monjo Babilon kendo nokoro kaka mano ne dhi timore.\nIsaiah 44:24, 27, 28: “Jehova jawarni . . . owacho . . . ni nam matut, Duon aduona, mi anaduon aore ma ingo: Mawacho kuom Kuros ni en e jakwadha, mi notim gik moko duto madwaro: Kata wacho kuom Yerusalem ni, Nogere; kuom hekalu to, Noket mise mari.”\nJahistori moro ma Ja-Greece miluongo ni Herodotus nowacho ni jolweny mag Kuros nobaro pige mag Aora Efrati ma ne mol e taon mar Babilon. Rieko ma Kuros notiyogono nomiyo jolwenyne odonjo Babilon. Bang’ loyo Babilon, Kuros ne ogonyo Jo-Yahudi ma ne oter e tuech e pinyno ma omiyogi thuolo mar dok thurgi mondo giger Jerusalem ma ne osebedo gunda kuom higni 70.\nIsaiah 45:1: “Jehova owacho ni Kuros, ng’ate mowal, ma luete marachwich asemako, mondo olo ogendini e nyime, kendo anami ruodhi obedi ka giluor; kendo yawo dho udi e nyime, kendo dhorangeye ok nolor.”\nJo-Persia ne odonjo Babilon gi rangach maduong’ ma ne giyudo koyawore ayawa fwaya. Ka dine bed ni Jo-Babilon ong’eyo gima Kuros ne dwaro timo, dine giloro dhorangeye ma nochomore gi aora. Kata kamano, koro ne onge gima ne ginyalo timo.\nMa en achiel kuom weche mathoth ma ne okor e Muma ma ne otimore. * Mopogore gi weche mag dhano ma koro wach e lo nyisechegi mag miriambo, weche ma okor e Muma wuok kuom Nyasaye “manyiso ji ka wach moro ochako timore kaka obiro bet achien,” kendo ma ‘koro weche ma pok otimore.’—Isaiah 46:10.\nMana Nyasaye madier kende ma nyinge Jehova e ma nyalo koro weche ma timre. Tiend nyinge en ni “Omiyo Gima Odwaro Timore.” Mano nyiso ni en gi nyalo mar ng’eyo gik ma biro timore, kendo chiko gigo mondo otimre ka luwore gi dwache. Mano jiwowa ni obiro timo gi moko duto ma osingo.\nWECHE MA NOKOR MA TIMORE E KINDEGI\nDonge diher ng’eyo weche ma nokor e Muma ma timore e kindewagi? Higni 2,000 mosekalo, Muma ne okoro ni “kinde matek ahinya” ne dhi bedo “e ndalo mag giko.” En ndalo giko mar ang’o? Ok en giko mar pinywani kata mar dhano, kar mano, en giko mar mahundu kod chandruok ma dhano osebedo ka yudo kuom higni gana gi gana. Ne ane weche moko ma nokor ma nyiso ni wadak “e ndalo mag giko.”\n2 Timotheo 3:1-5: “E ndalo mag giko . . . ji nobed joma oherore giwegi, joma ohero pesa, joma pakore, jong’ayi, jo achaya, joma ok winj jonyuolgi, joma ok go erokamano, joma ok makre chuth gi jomamoko, joma onge hera, joma ok oikore loso winjruok moro amora, joketh nying ji, joma onge ritruok, joma ger, joma ok ohero gik mabeyo, jo andhoga, joma wigi tek, joma opong’ gi sunga, joma ohero mor mag piny kar hero Nyasaye, joma nenore gi oko ni gin joma oluoro Nyasaye to gitamore yie mondo tekone ochik ngimagi.”\nDonge in bende ineno ka timbe ma kamago sani omedore ahinya? Donge isefwenyo ni ji tinde oherore mana giwegi, gihero pesa, kendo gin jong’ayi? Donge iseneno ni tinde ji dwaro gik moko githwon kendo ok giikore loso winjruok gi ng’ato ang’ata? Donge nyithindo mang’eny tinde ochayo jonyuolgi kendo ji mathoth ohero mor mag pinyni kar hero Nyasaye? To gik moko medo mana bedo maricho pile ka pile.\nMathayo 24:6, 7: “Unuwinj lwenje kod humb lwenje. . . . Oganda noked gi oganda kendo pinyruoth noked gi pinyruoth.”\nKa luwore gi nonro moko, joma osetho e lweny chakre higa mar 1914 okalo milion 100. Mano ohingo kwan mag ji ma yudore e pinje mang’eny. Parie kaka mano osekelo ne ji kuyo, ywak, kod chandruok mathoth! Be ogendni osefwenyo wachno ma giwere gi weche lweny?\nMathayo 24:7: “Chiemo nobed manok.”\nRiwruok mar World Food Programme nowacho niya: “Pinywani nyago chiemo moromo pidho ji te, to e ma ji milion 815 pod nindoga kech otieno kotieno. Mano nyiso ni ng’ato achiel kuom ji ochiko nindoga hach-hach. To marachie moloyo en ni ng’ato achiel kuom ji adek bedoga gi tuoche ma yudo ji nikech koso chiemo moromo.” Wachore ni nyithindo ma dirom milion adek thoga higa ka higa nikech kech.\nLuka 21:11: “Yiengni madongo mag piny nobedie.”\nHiga ka higa, yiengni mag piny ma romo 50,000 timore e okang’ ma dhano nyalo fwenyo. Chiegni ni yiengni 100 mag piny kethoga udi, kendo higa ka higa nyaka iwinjie ni piny noyiengni matek e alwora moro. Ka luwore gi nonro moro, ji ma romo 471,000 notho e kind higa mar 1975 kod 2000 nikech yiengni mar piny.\nMathayo 24:14: “Wach maber mar Pinyruothni ibiro yal e piny mangima mondo ochiw neno ne ogendni duto, eka giko nobi.”\nJoneno mag Jehova ma sani romo milion aboro gi wiye osebedo ka lando wach maber mar Pinyruodh Nyasaye kendo chiwo neno e pinje ma dirom 240. Gitimo mano e taonde madongo kod matindo, e gwenge mosokore kod mier ma ni e wi gode, kendo e bunge nyaka e thim iye iye. Chieng’ ma Nyasaye nowach ni tijno koro orumo, “giko nobi.” Mano biro nyiso ang’o? Mano nyiso ni loje mag dhano biro chopo e gikogi kendo koro Pinyruodh Nyasaye e ma biro locho. Gin gik mage ma osingnwa ma Pinyruodh Nyasaye biro timonwa? Dhi nyime somo mondo ine.\n^ par. 8 Som sula ma wacho ni “Janeno ma Siro Weche Mokor Kata Obedo ni Ok Owuo.”\nBe Giko mar Pinyni Chiegni?\nNe kaka timbe ji kod gik ma timore e piny nyiso maler ni wadak e kinde ma ndalo modong’ tin ahinya to giko mar piny ma Muma wuoye chopo.\nKaka Ji Temo Ng’eyo Gik ma Biro Timore Kinde ma Biro\nBe Josom Sulwe kod Jokor Wach Nyalo Hulo Gik ma Biro Timore?\nJaneno ma Siro Weche Mokor Kata Obedo ni Ok Owuo\nGik Mosingi ma Biro Timore\nInyalo Dak Nyaka Chieng’ e Piny Ka\nYiero En Mari!\n‘Jo Mamuol Nocham Piny’\nText Yore mag golo buge mag digital OHINGA MAR JARITO Ngima Biro Chalo Nade Kinde ma Biro?\nNgima Biro Chalo Nade Kinde ma Biro?\nOHINGA MAR JARITO Ngima Biro Chalo Nade Kinde ma Biro?\nAng’o Momiyo Weche ma ne Okor Chon Yudore e Muma